Ўзбекистонда нон ва ун ўта қимматлади\nЎзбекистон президенти мамлакат деҳқонларини 6 миллионлик ғалла хирмони бунёд этилгани билан қутлаган йилда мамлакатда ун ва ун маҳсулотлари баҳоси кун сайин ошишда давом этмоқда.\nЎзбекистонда энг арзон нархдаги булка нон 200 сўм, нонвой нон 250 сўм, ўртамиёна патирнинг нархи 600 сўм бўлди. Уннинг нархи эса 400 сўмдан 800 сўмгача. Буғдойнинг килоси 180 сўмдан 300 сўмга кўтарилди.\nАммо бу ҳам етмагандай, энди мамлакат бозорларида ун камайяпти. Дўкондорлар қоплаб ун сотиб оладиган ўзбекка унни килограмлаб олишга мажбур бўляпти. Ун биринчи бўлиб деҳқон хўжаликлари кўпроқ ғалла етиштирадиган Жиззах, Сирдарё вилояти дўконларида камайди.\nНеча йилдан бери ғалла экадиган жиззахлик фермер Маъмуржон Азимов бу йил давлатга ғалла топшириш режасини бажара олмагани учун шу кунларда уйида бир кафт буғдойсиз, унсиз ўтирибди.\n“Бу йил ғалла режасини бажара олмаганим учун уйимда ҳам буғдой йўқ. Кеча ун ахтариб, бутун Жиззах шаҳри дўконларини айландим - ун йўқ. Бор дўконлар ҳам қоплаб эмас, килограммлаб сотяпти. Комиссия юрганмиш, уларга ун бор, дейиш учун сақлаб қўйишганмиш. Давлат унни 315 сўмдан сотасан деган, улар эса шу нархни ёзиб қўйиб, 400 сўмдан сотяпти. Бу Жиззахда чиқарилган ун. Қозоғистонники эса 800 сўмга кўтарилган ҳозир”, - дейди фермер.\nУннинг нархи бу қадар қимматлашгани сабаби эса, ғаллакорнинг сўзларига кўра, буғдой ҳосилининг яхши бўлмаганида ва мамлакат аҳлининг унга эҳтиёжи асосий қисмини қондираётган қўшни Қозоғистонда ҳам ҳосилнинг яхши бўлмагани, у ерларда ҳам буғдой нархи кўтарилганидир.\n“Бу йил буғдой энди ҳосилга кирганда бирдан ҳаво исиб кетди. Дон тўлмасдан туриб пишиб қолди. Шунинг учун буғдой кам, сифатсиз. Халқ ҳам қишга буғдой жамғара олмади. Қишда элга қийин бўладиган бўлди. Фермернинг уйида буғдой бўлмаганидан кейин унинг ишчиси уйида буғдой бўлмаслиги табиий”, - деди М.Азимов.\nОдатда, нонни сотиб олиб эмас, уйида ёпиб ейдиган ўзбек оилалари энди ун сотиб олишга қийналяпти. Аввалига қиммат эди, мана энди камёб ҳам. Оиласида 14 жон бўлган ўзбекистонлик пенсионер аёл оиласига ҳафтасига бир қоп ун кераклигини айтади.\n“Баъзида шу бир қоп ун ҳам етмай қолади. Мана энди 12-15 мингга сотиб олаётган унимиз 30 минггача кўтарилди. Ҳали ойлик ошгани йўқ, бозорда нарх осмон. Ёз ғарқ пишиқчиликда камёб бўлган ун қишда топилармикин? Билмадим, бу қишдан қандай чиқаркинмиз”, - дейди пенсионер онахон.\nНархнинг бу қадар қимматлаганидан нонни сотиб олаётганларгина эмас, уни сотаётганлар ҳам норози. Сўнгги тўрт-беш йил ичида уйида нон пишириб сотадиган нонвойлар кўпайган эди. Андижонлик ана шундай аёллардан бири аввалига 200-250 сўмдан сотаётган тандир нонни энди 300 сўмдан сотяпти.\n“Ҳозир тўй қилаётганларга роса жабр бўляпти. Еб турганимиз нон эди, энди у ҳам шунақа қимматлаб кетди. Энг ёмони, нон қилгани энди ун ҳам тополмай қоляпмиз”, - деб куйинади нонвой аёл.\nЎзбекистонда нон ва уннинг нархи кутилмаганда бу қадар ошиб кетиши президент Ислом Каримовнинг мамлакат ғаллакорларини 6 миллион тонналик ҳосил йиғиб, режани бажаргани билан табриклаган йилда содир бўлди.\nЖиззахлик фермер Маъмуржон Азимов мамлакатда бунча ғалла ҳосили қоғозда йиғилгани ҳаммага аёнлигини айтади.\n“Фермерларни ур-сур билан режани тўлдиришга мажбур қилишди. Эплаган у ёқ-бу ёқдан сотиб олди. Эпламаган эса қўшиб ёзиб юриб, режани бажарди. Ўзи ҳар йили ҳам шу эди-ку, аммо бу йил ҳосил кам бўлгани учун қўшиб ёзиш ҳажми ҳаддан ошди. Ана энди нега қўшиб ёздинг, деб ўша фермерларни жазога тортишяпти. Аслида ҳукумат бу билан эмас, балки ғаллачилик учун оғир келган йилда аҳолининг ижтимоий ҳимояси билан шуғулланса бўлар эди. Ана, қўшни Қирғизистонда шундай сиёсат кетяпти. Бизда эса бунинг ўрнига телевидениедан “Нонни қадрланг”, “Ғалла мустақиллигига етиб келдик”, деб гапириб ётишибди тинимсиз. Кулишингни ҳам, куйишингни ҳам билмайсан”, - дейди фермер.\nУнинг сўзларига кўра, сўнгги йилларда Ўзбекистонда ғалла етиштириш ва аҳолини ун маҳсулотлари билан таъминлаш тизими давлат назоратидан чиқиб кетган. Бутун мамлакатдан йиғиб олинаётган буғдой ҳосили эса қаёққа кетаётгани ҳануз эл-юртга қоронғу.


Президенти Ислом Каримов Фарғонага ташриф буюрди - UzTV New York, Inc.\nПрезиденти Ислом Каримов Фарғонага ташриф буюрди\n06/27/2014 | Filed under: POLITICS,UZ TV NEWS | Posted by: "Uzbekny" muxbiri\nЎзбекистон Республикаси Президенти Ислом Каримов жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари билан танишиш мақсадида 26-27 июнь кунлари Фарғона вилоятида бўлди.\nФарғона вилояти ўзининг ер ости ва ер усти бойликлари, ривожланган саноат ва коммуникация тармоқлари билан мамлакатимиз тараққиётида алоҳида ўрин тутади. Вилоятнинг иқтисодий салоҳияти барча соҳаларни изчил ривожлантиришда муҳим омил бўлмоқда.\nЖорий йилнинг биринчи чорагида вилоятда ялпи ҳудудий маҳсулот ўсиши 107,6 фоизни ташкил этди. Саноат маҳсулотлари ишлаб чиқариш, қишлоқ хўжалиги маҳсулотлари етиштириш, инвестиция лойиҳаларини амалга ошириш, хизматлар кўрсатиш соҳаларида барқарор ўсиш суръатлари таъминланди.\nЗамонавий саноат тармоқларини ривожлантириш, халқаро бозорда рақобатдош маҳсулотлар ишлаб чиқарадиган янги корхоналар барпо этиш ва мавжуд қувватларни модернизация қилиш изчил давом эттирилмоқда. Экспорт қилувчи корхоналарнинг кенг қўллаб-қувватланаётгани, кичик бизнес ва хусусий тадбиркорлик субъектлари экспорт фаолиятига жалб этилаётгани самарасида вилоятнинг бу борадаги салоҳияти муттасил ошиб бормоқда. 2014 йилнинг биринчи чорагида маҳсулотлар экспорти 120,5 миллион АҚШ долларини ташкил этди.\nВилоятдаги ўзгариш, янгиланиш шаҳар остонасиданоқ кўзга ташланади. Фарғона халқаро аэропортида қурилган янги бино вилоятдаги кенг кўламли бунёдкорлик ишларидан дарак беради. Президентимиз ушбу бинони кўздан кечирар экан, уни янада кўркамлаштириш, йўловчиларга замонавий қулайлик яратиш бўйича кўрсатмалар берди.\nФарғона аҳли азалдан санъат ва маданиятни юксак қадрлайди. Вилоятда 4 театр ва 14 музей, бой китоб фондига эга 1628 кутубхона ва ахборот-ресурс маркази фаолият кўрсатмоқда.\nДавлатимиз раҳбари халқ депутатлари Фарғона вилояти Кенгашининг 2012 йил 14 декабрь куни бўлиб ўтган навбатдан ташқари сессиясида Фарғонани том маънода гўзал ва бетакрор шаҳарга айлантириш, аҳоли учун муносиб шарт-шароитлар яратиш бўйича қатор вазифаларни белгилаб берган. Ўтган қисқа вақт мобайнида кенг кўламли қурилиш-бунёдкорлик ишлари амалга оширилди.\nВилоят марказида минг ўринли Санъат саройи қуриб битказилди. Сарой атрофидаги 40 гектар майдонга 10 минг туп манзарали дарахт экилиб, сўлим хиёбон барпо этилди. Мусиқали фавворалар иқлим мўътадиллигини таъминламоқда.\nПрезидентимиз мазкур Санъат саройида томошабинлар учун яратилган қулайликлар билан қизиқди.\nКенг ва ёруғ санъат кошонасининг эшик ва устунлари миллий услубда безатилган. Томоша залида томошабинлар учун барча зарур шароит ва қулайликлар яратилган. Саҳна атрофига замонавий ёритиш чироқлари ўрнатилган.\nЯнги иншоотлар барпо этишда ҳар бир деталга алоҳида эътибор бериш керак. Чунки биз қураётган бинолар неча ўн йиллаб келажак авлодларимизга ҳам хизмат қилиши даркор, деди давлатимиз раҳбари.\nСанъат саройига туташ ҳудудда муҳташам спорт кошонаси – Сув спорти мажмуаси бунёд этилган. Сув ҳавзаси, машғулот ва тренажёр залларига эга мазкур мажмуада болалар сузиш, синхрон сузиш, сув полоси каби спорт турлари билан шуғулланади.\nПрезидентимиз бу ерда машғулот ўтаётган болалар билан суҳбатлашди. Уларнинг ўқиши, келажакдаги режалари билан қизиқди.\n– Спорт инсонни қатъиятли қилади, иродасини мустаҳкамлайди. Иродали инсон ўз олдига катта мақсадлар қўяди ва унга албатта эришади. Ўзбекистон фарзандлари нафақат спортда, балки барча соҳаларда улкан марраларни қўлга киритиши учун биз ҳеч нарсани аямаймиз. Чунки биз ҳеч кимдан кам бўлмаганмиз, ҳеч кимдан кам эмасмиз, ҳеч кимдан кам бўлмаймиз, – деди Юртбошимиз.\nВилоятда болалар спорт мажмуалари, мусиқа ва санъат мактаблари қуриш изчил давом эттирилмоқда. Хусусан, Болалар спортини ривожлантириш жамғармаси ҳисобидан 14 спорт комплекси ва спорт заллари, мусиқа ва санъат мактаблари қурилмоқда ҳамда реконструкция қилинмоқда. Уларнинг барчаси замонавий жиҳоз ва анжомлар билан таъминланган.\nИслом Каримов болаларга спорт анжомлари совға қилди.\nПрезидентимиз ташаббуси билан мамлакатимиз шаҳарлари бош режа асосида қайта қурилмоқда. Буни Самарқанд, Бухоро, Андижон, Наманган, Термиз, Қарши, Урганч каби шаҳарларимизнинг бугунги жамоли мисолида кўриш мумкин. Шулар қатори Қўқон ва Марғилон шаҳарларида ҳам кенг кўламли қурилиш-таъмирлаш ишлари амалга оширилди. Бу мазкур шаҳарларни ривожлантириш, аҳоли турмуш даражасини янада юксалтиришда муҳим омил бўлмоқда.\nДавлатимиз раҳбарининг 2011 йил 15 ноябрда қабул қилинган “Фарғона шаҳрининг бош режасини амалга ошириш, 2012-2015 йилларда ижтимоий ва транспорт-коммунал инфратузилмаси объектларини қуриш ва реконструкция қилиш чора-тадбирлари тўғрисида”ги қарори асосида вилоят марказида кенг кўламли бунёдкорлик ишлари амалга оширилмоқда. Замонавий корхоналар, таълим ва тиббиёт муассасалари, спорт мажмуалари ва стадионлар, йўллар, хиёбонлар бунёд этилаётир.\nФарғона шаҳрининг қиёфаси қисқа муддатда бутунлай ўзгарибди, деди Юртбошимиз. Шаҳарнинг бош режаси устида ишлашда, бино ва йўллар қуришда узоқ истиқболни ўйлаб иш юритиш лозим. Айланма ҳалқа йўлини барпо этиш, кўп тасмали магистраль йўлларни қуриш, коммуникацияларни ривожлантириш, ободонлаштириш ва кўкаламзорлаштириш ишларини кенгайтириш, замонавий иншоотлар барпо этиш керак.\nМамлакатимизда спортни, хусусан, футболни ривожлантиришга алоҳида эътибор қаратилмоқда. Болалар ва ўсмирлар футболини ривожлантириш, футбол мактаблари моддий-техник базасини мустаҳкамлаш, мураббийлар ва ҳакамлар малакасини ошириш юзасидан кенг кўламли ишлар бажарилмоқда.\nФарғона шаҳрида бунёд этилган 20 минг ўринли стадион мазкур йўналишдаги ишларнинг изчил давомидир. Бу стадион ўзининг ноёб меъморий ва муҳандислик ечими, бетакрор дизайни билан Фарғона кўркига кўрк қўшмоқда.\nДавлатимиз раҳбари ушбу стадионни бориб кўрди.\nПрезидентимиз стадионда спортчилар, томошабинлар учун қулай шарт-шароит яратиш, ёш спортчилар, хусусан, футболчилар тарбиялашга эътиборни янада кучайтириш зарурлигини таъкидлади.\nФарғоналик дехқонлар бу йил 112 минг 500 гектар майдонда ғалладан мўл ҳосил етиштирди. Шу кунларда ўрим-йиғим ишлари қизғин давом этмоқда. Олтиариқ туманидаги «Нурли обод», Бувайда туманидаги «Патилахон», Ёзёвон туманидаги «Тўхтасин — 2000», Учкўприк туманидаги «Марварид гул ифори», Тошлоқ туманидаги «Луқмонов» фермер хўжаликлари бу борада алоҳида фаоллик кўрсатмоқда.


Ўзбекистон ўшлик қочқинларга бошпана бермоқда\n22 апрел 2021, Тошкент вақти: 07:42\nЎшлик ўзбеклар асосан Қорасув ва Дўстлик чегара пунктлари орқали Ўзбекистонга ўтмоқда.\nҚирғизистон чегара хизмати хабарига кўра, 12 июн куни қирғизистонлик ўзбекларнинг Ўзбекистон томонга ўтишига рухсат берилди. Асосан аёллар, болалар ва ярадорлардан иборат ўшлик қочқинлар Андижон вилоятидаги айрим мактаб ва коллежларга жойлаштирилмоқда.\nЎшлик бир манбанинг Озодликка маълум қилишича, 12 июн куни эрталаб ўзбек-қирғиз чегарасининг Қорасув ва Дўстлик постлари очилиб, у ердан қирғизистонлик қочқинларнинг Ўзбекистон томонга ўтишига рухсат берилган.\n- Эрталаб чегарани очишди. Одамларни Ўзбекистон томонга ўтказишаяпти.\nОзодлик: Кимларни ўтказаяпти чегарадан, ҳамманими?\n- Йўқ, фақат аёллар ва болалар.\nОзодлик: Демак чегара очилган?\n- Ҳа, очилган. Қочаётган одамнинг сон-саноғи йўқ. Ярадорларни ўтказишга ҳам рухсат беришди.\nОзодлик: Чегаранинг қайси постидан ўтишга рухсат бор?\n- Қорасув билан Дўстлик постидан ўтказишаяпти.\nОзодлик: Қирғизистонлик қочқинларни Ўзбекистонда кимдир кутиб олаяптими?\n- Чегарадан ўтгандан кейин Ўзбекистоннинг шу чегарага яқин жойларидаги мактаб ва болалар боғчаларига жойлаштиришаяпти одамларни, дейди ўшлик манба.\nЎшнинг Черемушки мавзесида яшовчи бир фуқаронинг айтишича, ушбу мавзедаги тахминан 3000 нафар аёл Ўзбекистонга қочиб ўтишга муваффақ бўлган.\n- Тахминан 3000 аёл ўтди Ўзбекистонга. Бошқа аёлларни ертўлаларга жойлаштирганмиз. Аёллар, болалар, қариялар барчаси ертўлада ўтиришибди. Андижон кўчадаги аёллар барчаси ўтиб кетди. Чегара очиқ. Ўзбекистонга яқин зонадагилар барчаси чегарадан ўтиб кетаяпти. Сулаймон тоғининг тепасига яшириниб жон сақлаётган аёллар қолди. Калинин кўча, Адир, Ўнадир кўчалардаги аёллар ҳам кета олмади.\nОзодлик: Чегарадан ўтган аёллар борасида хабарлар борми?\n- Аёлларни Андижоннинг Бештол қишлоғидаги бир коллежга жойлаштиришибди, деди ўшлик суҳбатдош.\nҚирғизистон Чегара хизмати бошлиғи ўринбосари Чўлпонбек Турусбеков қирғизистонлик қочқинлар учун ўзбек-қирғиз чегарасида махсус коридор очилганини тасдиқлади.\n- Энг сўнгги маълумотларга кўра, Ўш шаҳрига яқин жойлашган Оқбура чегара постида бир қанча ўтиш жойлари бор. Қирғизистонлик ўзбекларнинг хавфсизлигини таъминлаш мақсадида улар ўша жойлардан Ўзбекистонга ўтказилмоқда. Ўзбекистоннинг чегарачилари бунга тўсқинлик қилишмади, деди Қирғизистон Чегара хизмати бошлиғи ўринбосари Чўлпонбек Турусбеков.\nОзодлик илтимосига кўра, андижонлик Абдуқодир ака Ўзбекистонга қочиб ўтган қирғизистонлик қочқинлар аҳволини ўрганишга ҳаракат қилди.\nАбдуқодир ака: Мен ҳозир Андижоннинг Хўжаободида турибман. У ёғига ўтишга рухсат беришмади.\nОзодлик: Абдуқодир ака, қочқинлар бўйича қандай маълумотларни аниқладингиз?\n- Улар Андижоннинг чегара яқинидаги қишлоқларга жойлаштирилаяпти. Асосан, аёллар, болалар ва ярадорлар. Уларга тўрт маҳалдан овқат бераяпти. Олий категорияли врачлар келиб ярадорларга ёрдам бераяпти. Ўша жойда қочқинлар учун лагер қурилаяпти. Палаткали лагерлар қурилаяпти. Ҳозирча қочқинларни мактаб ва коллежларга жойлаштиришган. Эртадан бошлаб уларни лагерларга ўтказишса керак, деди Абдуқодир ака.\nЎзбекистон Чегара хизматидан қирғизистонлик қочқинлар билан боғлиқ бирор бир маълумот олиш имкони бўлмади.\nНорасмий маълумотларга кўра, Ўзбекистоннинг чегара ҳудудларидаги мактаб ва коллежларга камида 6000 қирғизистонлик қочқин жойлаштирилган.


Қуён қўйдан тўрт баробар кўп даромад келтиради | Azon.uz - Ахборот-таҳлилий портал\n17:20 15.04.2018 1664\nМамлакатимизда тадбиркорлик фаолиятини ривожлантиришга қаратилаётган эътибор соҳада кенг имкониятларни очмоқда.\nБу, ўз навбатида, янги лойиҳалар ва ишланмаларни амалиётга жорий қилиш, халқимизнинг турмуш даражаси юксалтиришга хизмат қилмоқда.\nАна шундай эътибордан унумли фойдаланаётган Марҳамат туманилик тадбиркорлардан бири Ойбек Ашуровдир.\nУ ташкил этган “Водий ҳамкор агрофирма” масъулияти чекланган жамиятида айни пайтда 450 бош қўй, 500 бош эчки парваришланмоқда. Яқин орада паррандачилик, асаларичилик, балиқчиликни ҳам йўлга қўйиш режалаштирилган.\n— 2016 йилда қуёнчиликка асос солган эдик, — дейди МЧЖ технологи Дилмуроджон Ашуров. — Ҳисоб-китоб қилиб кўрсак, битта қўйга сарфланган ҳаражатни қуёнга сарфласангиз олти ой муддат ичида тўрт баробар кўп даромад келтирар экан. Буни амалда синаб кўриш учун Италия ҳамда Франциядан 115 бош “Калифорния”, “Янги зеланд”, “Фландер” ҳамда “Рекс” зотли қуёнларни олиб келдик. Натижада 2017 йилнинг ўзида 3,5 минг бош қуён тарқатишга эришдик.\nХалқаро тажриба шуни кўрсатмоқдаки, аграр тармоқда қуёнчилик ҳам сердаромад йўналиш ҳисобланади. Нега деганда, аввало, унинг гўшти парҳезбоп.\nМутахассисларнинг фикрича, қуён гўшти таркибида ёғ ва холестерин моддаси камлиги боис аллергия, гипертония, ошқозон-ичак, меъда, ўт пуфаги, жигар хасталикларида даво бўлади.\nИнсон организмида тез ҳазм бўлади ва тўлақонли оқсил моддасига эҳтиёжи юқори бўлган мактабгача ёшдаги болалар, ўсмирлар, эмизикли аёллар ва кекса ёшдагилар учун жуда фойдалидир. Истеъмол қилинган 100 грамм қорамол гўштининг 62 фоизи организмда ҳазм бўлса, бу кўрсаткич қуёнда 90 фоизни ташкил этади. 100 грамм мол ёғида холестерин миқдори 1,25, қўй ёғида 1,40, бузоқ гўштида 0,11 граммни ташкил этса, қуён гўштида бу кўрсаткич атига 0,4 граммдан иборат, холос.\nЮнги эса сифатли ва иссиқликни сақлайди. Қолаверса, яхши парвариш қилинса, кўп ва тез кўпаяди. Энг муҳими, боқишда оз ҳаражат талаб қилинади. Масалан, битта қуён йил давомида 5-6 марта болалашини инобатга олсак, демак, ундан бир йилда 50-60 та бола олиш мумкин. Бу эса 70-80 кг. гўшт ва камида 50 дона тери демакдир.\nУшбу мисолларнинг ўзиёқ, республикамизда қуёнчиликни яна ривожлантириш қанчалик истиқболли эканлигини кўрсатмоқда.\n“Водий ҳамкор агрофирма” МЧЖ ана шундан келиб қуёнчиликни вилоятда яна тараққий эттириш пайида бўлишмоқда. Жамият томонидан шу йил бошидан бўён 150 та фермер хўжалиги ва 200 дан ортиқ оилаларга қуён етказиб берилди.\nБундан ташқари, қуён гўштини қадоқлаш, терисини қайта ишлаш лойиҳалари ҳам ишлаб чиқилиб, Россиядан 50 минг АҚШ доллари қийматидаги технологик линия олиб келинди. Бу яқин орада терини қайта ишлаш корхонаси иш бошлайди, деганидир. Натижада йилига 150 минг АҚШ долларилик тери хом ашёси Корея Республикасига экспорт қилинади.\nЭътиборлиси, вилоят ҳокимлиги яқинда “Водий ҳамкор агрофирма” учун қўшимча 35 гектар ер майдони ажратди. Демак, омухта ем ҳам МЧЖнинг ўзида тайёрланади ва маҳсулот таннархи янада арзон бўлади.\n19:00 18.07.2018 2639


'Афғонистон - аёллар учун энг хавфли мамлакат' - BBC O'zbek\nImage caption Афғонистон бундан олдин ҳам аёллар учун энг хатарли мамлакат сифатида тилга олинган\nГендер масалалари бўйича халқаро сўров экспертлари Афғонистонни аёллар учун энг хавфли мамлакат дея топишган.\nСўровларга кўра, айни масалада Конго Демократик Республикаси иккинчи, Покистон учинчи ўринларни эгаллайди.\nҲиндистон қиз ҳомилаларни олдириб ташлаш ва аёлларни фоҳишаликка зўрлаш даражаси юқорилиги билан айни рўйхатда тўртинчи қаторда қайд этилган.\nСўров натижаларига биноан Сомали аёллар учун энг хавфли бешинчи мамлакатдир.\n"Давом этаётган қарама-қаршиликлар, НАТО ҳаво ҳужумлари ва маданий анаъаналар барчаси қўшилиб, Афғонистонни аёллар учун ўта хавфли жойга айлантирган", дейди инсон ҳуқуқлари бўйича Women Change Makers ташкилоти раҳбари Антонелла Нотари. "Бундан ташқари жамиятда бирон мавқени эгаллашга уринган аёлларнинг ҳаётлари хавф остида қолмоқда. Аёлларга нима мумкину нима мумкин эмас, деган жинсий камситиш ҳоллари чуқур илдиз отган. Масалан, полиция ходими ёки телебошловчи сифатида ишлаётган аёллар таҳдид остига олинади ва ё ўлдирилади", дея қўшимча қилади Антонелла Нотари.\nТадқиқотда 5 қитъадан 123 эксперт иштирок этишган ва улардан аёллар ҳаёти учун хавф-хатар даражаси, тиббий хизматларидан қанчалар фойдалана олишлари мумкинлиги, маиший зўравонлик, жинсий камситиш ва инсон савдоси билан боғлиқ қатор масалалар бўйича саволлар сўралган.\nThomson-Reuters жамғармаси раҳбари Моник Виллага кўра, ушбу сўров аёллар учун жинсий зўрлаш, қотиллик каби жисмоний хатарлардан кўра, хавотирлироқ - таълим олиш ва тиббий хизматлардан фойдаланишга имкониятларнинг қарийб йўқлиги каби "яширин таҳдидлар" мавжудлигини кўрсатган.\nПокистон "сеп, ор-номус қотилликлари ва эрта турмушга узатиш" каби ҳолларнинг кўплиги билан рўйхатнинг 3-қаторига қўйилган.\nҲиндистон эса, қиз ҳомилаларни олдириш, туғилган қиз чақалоқларни ўлдириш ва одам савдоси даражаси юқорилиги айтилиб, 4-ўринни эгаллаган.\nБи-би-сининг Деҳлидаги мухбирига кўра, Ҳиндистоннинг аёллар учун вазият абгор беш мамлакатдан бири сифатида қайд этилиши мамлакатда таажжуб билан кутиб кутиб олиниши тайин.\nАйрим мутахассислар фикрича, дунёдаги энг йирик демократик давлатлар билан бири бўлган Ҳиндистон ўз муаммоларини бошқа мамлакатларга нисбатан очиқ тан олади.


Наманганда қуёнчилик ривожланмоқда | AGRO-OLAM.UZ\nБош саҳифа Янгиликлар Наманганда қуёнчилик ривожланмоқда\nНаманганда қуёнчилик ривожланмоқда\nМамлакатимизда кейинги йилларда қуёнчиликни ривожлантиришга алоҳида эътибор қаратилмоқда.\nНаманган вилоятида ҳам бу борада қатор чора-тадбирлар амалга оширилиб, соҳа вакилларига қатор қулайликлар яратилмоқда.\n– 2017 йилда 10 та қуён билан илк фаолиятимизни бошлаганмиз, – дейди тадбиркор Ҳасан Миржалолов. – Тез орада улар сони 100 дан ошди. 2019 йилда Чустда “Futurelightgroup 2020” қуёнчилик кластерига асос солдик. АТБ “Микрокредитбанк”нинг 2 миллиард сўмлик молиявий кўмаги билан қуёнлар сонини 2500 бошга етказдик. 2020 йилда Хитой ва Россиядан ускуналар келтириб, озуқа ишлаб чиқариш тармоғини йўлга қўйдик. Қуён боқиш учун махсус панжарали уялар ишлаб чиқарувчи корхонамизни ишга туширдик. Айни пайтда қуёнчилик билан шуғулланувчи тадбиркорларга қуён болалари, улар учун уялар ҳамда озуқа етказиб бериш билан шуғулланяпмиз.\nМутахассислар фикрича, инсон йил давомида истеъмол қиладиган гўшт маҳсулотларининг 5 фоизи, яъни 4,5 килограмми қуён гўштини ташкил этиши керак экан. Шундан келиб чиқиб, юртимиз бозорида йилига 150 минг тонна қуён гўштига талаб бор.\nҚуёнчиликни ривожлантиришнинг асосий омили шахсий томорқа хўжаликлари саналади. Қуёнчилик равнақи нафақат бозорда истиқболли талабни шакллантиришдаги имкониятлари, балки унинг биологик хусусиятлари туфайли ҳам юқори салоҳиятга эга. Яъни, уй ҳайвонлари орасида энг тез етиладигани шу жонзот. Мисол учун, бузоқ вазни 47 кунда икки баробар ошса, қуён боласи бундай натижага 6 кунда эришади. Шунингдек, урғочи қуёнларни тўрт ойлигидан бошлаб урчитиш мумкин. Боқиш ва парвариш яхши шароитда тирик вазни 5 килограмм бўлган битта урғочи қуён йилига 7 мартагача болалаши, боқувга 42 тагача қуён боласи бериши мумкин. Бу эса 100 килограммгача гўшт, 42 дона мўйна, деганидир.\nАйни пайтда наманганлик тадбиркор Поп туманида янги фермага асос солиш, қуён гўшти ва мўйнасини қайта ишлаш тармоғини йўлга қўйиш лойиҳаси устида ишламоқда.


Уяли алоқа хизматида қандай ўзгаришлар кутилмоқда? - Terabayt.Uz\nУяли алоқа хизматида қандай ўзгаришлар кутилмоқда?\nSputniknews-uz.com‘нинг ёзишича, давлат хизматлари ягона порталида аҳоли орасида муҳокама қилиш учун жойлаштирилган Уяли лоқа хизмати кўрсатиш ҳақидаги қонун соҳада хавфсизлик чораларини ошириш, дилерлар фаолиятини тартибга солиш ва абонент ҳуқуқлари ҳимоясини кучайтиришга қаратилган.\nБугунги кунда айрим дилерлар битта паспортга кўплаб сим-карталар расмийлаштирмоқда. Айрим ҳолларда сим карталар паспорт нусхаси орқали ҳам расмийлаштирилмоқда. Дилерлар баъзан мижозни йўқотмаслик учун, сим-картани ўз паспортларига ҳам расмийлаштириб сотмоқда. Аслида буларнинг ҳаммаси – қонунга хилоф.\nЯнги қабул қилинаётган қонунга кўра, дилерлар бир паспортга энг кўпи 5та номер расмийлаштириш имконига эга бўлади. Ўз паспортига бештадан кўп номер олмоқчи бўлган харидорлар фақат операторга мурожаат қилишлари мумкин.\n“Шунингдек, уяли алоқа хизматларининг янги қоидаларда абонентлар фаолиятидаги чекловлар ҳам аниқ кўрсатилган. Хусусан, абонентлар оператор хизматларидан фақат шахсий мақсадларда ёки иш юзасидан фойдаланишини мумкин, оммавий смс ёки спам хабарлари жунатиш ёки GSM IP шлюзлар орқали халқаро интернет траффикини ўтказишини таъқиқлаш ҳам кўзда тутилган”, — дейди эксперт.\nҚонундаги яна бир янгилик бу уяли алоқа операторлари томонидан дилерлар фаолиятини тартибга солиш. Бундан буён операторлар саҳифаларида барча дилер пунктлари рўйхати ва уларнинг манзили кўрсатилган бўлиши керак. Бу дилерлар фаолиятини яхшироқ назорат қилиш имконини беради.\nЯнги ҳужжатда алоқа операториларга мавжуд бўлган тармоқларида доимий равишда алоқа сифатини яхшилаш мажбурияти ҳам белгиланган. Ундан ташқари операторлар абонентларга тарифда кўрсатилган бепул ёки имтиёзли вақт ва хизматлар тугагани ҳақида хабар бериши шарт.\nАгар оператор абонентдан олдин хабар берилмаган хизматлар учун тўлов олса, бу – ҳали кўрсатилмаган хизматлар учун олинган тўловга, яъни аванс тўловига тенглаштирилади. Ушбу қонун операторлар томонидан абонентларга ортиқча хизматлар боғлаш имконини чеклайди.\nАбонентлар учун яна бир яхши янгилик, бундан буён операторлар мижозлардан тушган арзларни бир ой эмас — 15 кун ичида кўриб чиқишлари керак бўлади.\nҚонун лойиҳаси Ўзбекистон Ахборот технологиялари ва коммуникациялар вазирлиги томонидан ишлаб чиқилган. Қонун ушбу йилнинг 19 июлга қадар Ягона давлат хизматлар порталида муҳокама қилинмоқда. Ҳар бир фуқаро ушбу қонун юзасидан ўз фикрини билдириши ва муҳокама учун таклиф киритиши мумкин.


Ўзбекнинг ори баланд, садоқати тенгсиз — Ishonch Gazetasi\nЎзбекнинг ори баланд, садоқати тенгсиз\nМуҳаммадисмоил эшикдан ўзгача ҳаяжон билан кириб келди.\n— Отажон, бугун коллежимизда ҳарбийлар билан учрашдик. Суҳбат чоғида мени ҳарбий хизматчи бўлишга таклиф қилишди…\nФарзандининг кўзидаги қувонч ва шижоатни кўриб ўзининг ёшлик даври ёдига тушди.\nҲарбий хизмат бурчини бажариш давомида алоқачи-сержант унвонини олгач, Афғонистонда тинчликпарварлик миссиясида иштирок этгани кўз ўнгидан ўтди. Ватан хизматига шайланган фарзанди учинчи авлод вакили эди.\nБобоси Туроб бобо айни навқирон ёшида ёлғиз онаси, аёли ва икки нафар фарзандини қолдириб, Ватан ҳимоясига отланди. Душманга нисбатан нафрат ва оиласига бўлган муҳаббат унга куч бағишлади.\nСобиқ иттифоқнинг турли ҳудудларидан жамулжам бўлган аскарлар қаторида хушчақчақ феълли ўзбек йигити Туроб Муслимов ҳам ватан ҳимояси йўлида қонли жангга киришди. Унинг асосий вазифаси душманни пулемётдан ўққа тутиб, пиёда аскарларга йўл очиш эди. У биринчи марта 1942 йили ёнгинасида портлаган снаряддан жароҳатланиб, госпиталга тушди. Икки ойга яқин даволангач яна сафга қайтди.\nИккинчи бор елкасидан яраланди. Тез муддат ичида даволаниб сафдошлари қаторига қўшилди.\nКурск яқинидаги жангда у учинчи бор яраланди. Буниси анча жиддий эди. Ҳарбий дала госпиталида уни операция қилиб қайта жангга киролмаслигини айтишди. У «мен фарзандимга урушни тугатиб қайтаман», — деб ваъда берганман. Уруш тугамай туриб уйга бориб унинг кўзларига қандай қарайман, мен сафга қайтаман», дея ўз сўзида қатъий туриб олди ва яна жангга қайтди.\n«Душманни ер тишлатмагунча тинчиш йўқ», дерди у ўзига-ўзи. Ана шундай жангларнинг бирида оёғидан яраланди. Душман отган ўқ суякка қадалган, уни олиш учун оёқни кесиб ташлаш лозим эди. Бироқ Туроб Муслимов бир оёқсиз у жангга кира олмаслигини такрор-такрор айтиб, бунга йўл қўймади. «Яна жангга қайтаман, душманни йўқ қилмагунча қўймайман», дея ўз қарорида қатъий туриб олди.\nШундай кунларнинг бирида оиласига «қора хат» келди. Хонадонда қайғу ҳукм сурди, аммо қўни-қўшни, қариндош-уруғлар аза очиш лозимлигини айтишса-да, аёли Зуҳрахон «менинг эрим тирик» дея оёқ тираб олди.\nОйлар ўтди. Кунларнинг бирида хонадонга яна хат келди. Унда Туробнинг икки оёғи, бир қўли кесиб ташланган, мажруҳ танаси қутичага солиб қўйилганлиги айтилганди. Агар яқинлари ундан воз кечса, давлат уни ўз қарамоғига олиши ёзилган эди. Зуҳрахон бу гапларга ҳам ишонмади. Турмуш ўртоғига бўлган муҳаббати устун келди. «Оёқлари кесилган бўлса унга оёқ бўламан, қўллари кесилган бўлса, қўл бўламан. Фарзандларимнинг отасидан воз кечмайман», деган жавоб хат ёзди.\nЗуҳрахон ая бир неча ой давомида онаси ва икки нафар фарзанди билан эрини интиқлик билан кутди. Шундай кунларнинг бирида узоқдан қўлтиқтаёққа таянган бўйчан аскар йигит кўринди. Аввалига кўзларига ишонмаган аёл қайнонасига юзланди. «Онажон, қаранг, анави биз томонга қараб келаётган ҳасса таянган аскар ўғлингиз эмасми?». Ҳа, у ўша Ватан ҳимояси йўлида қондан, керак бўлса жондан кечишга тайёр, орияти ҳар нарсадан устун бўлган ўзбек йигити, турмуш ўртоғи Туробжон Муслимов эди.\nМуҳаммадисмоилнинг отаси ана шуларни гапириб берар экан, ҳар бир йигит, айниқса, ҳарбий хизматчининг Ватани олдидаги бурчи муқаддаслиги, қалбидаги ори ҳар нарсадан устунлигини айтиб, бобоси ва отасига муносиб фарзанд бўлиш йўлида ўғлига оқ фотиҳа берди.\nАЁЛЛАР ҲУҚУҚИ КЕНГАЯДИ


АҚШ Россия дипломатларини мамлакатдан чиқариб юбормоқчи | Qalampir.uz\nАҚШ Россия дипломатларини мамлакатдан чиқариб юбормоқчи\nОлам\t03 Август 18:03 3584\nAҚШ ҳукумати Россияга жорий йилнинг 3 сентябргача Aмерикани тарк этиши керак бўлган 24 нафар россиялик дипломат рўйхатини топширди. Бу ҳақда Россиянинг Вашингтондаги элчиси Aнатолий Aнтонов “The National Interest” нашрига берган интервьюсида маълум қилди.\nAнтонов ушбу ҳолатни AҚШ Давлат департаменти 2020 йилнинг декабрь ойида россиялик дипломатларнинг хизмат сафарини уч йиллик муддат билан чеклаб қўйгани билан изоҳлаган. Россия элчисининг таъкидлашича, ушбу дипломатларнинг ўрнига бошқаларини олиб келиш мумкин эмас, чунки Aмерика расмийлари виза бериш тартибини кучайтирган.\nЭлчига кўра, AҚШ ҳукумати “ҳеч қандай сабаб кўрсатмасдан” дипломатларнинг турмуш ўртоғи ва фарзандларининг визаларини бекор қила бошлаган.\n“Муддати тугаган визаларнинг узайтирилишини кечиктириш ҳолатлари ҳам Россия дипломатик ходимларини мамлакатдан сиқиб чиқаришга қаратилган. Натижада, менинг 60 га яқин ҳамкасбим (оила аъзолари билан бирга 130 киши) хатто фавқулодда гуманитар вазиятларда ҳам ўз ватанига қайта олишмайди”, дейди Антонов.\nAпрель ойида Вашингтон “Россия ҳукумати ва разведка хизматларининг AҚШ суверенитети ва манфаатларига қарши” ҳаракатларига жавобан Россияга қарши янги санкциялар жорий этган. Ўшанда AҚШ ўн нафар россиялик дипломат чиқариб юборилишини эълон қилган. Aмерика ҳукуматининг фикрича, элчихона ходимларининг бир қисми Россия махсус хизматларида ишлаган.\n"Россия дипломатларини АҚШдан чиқариб юборилиши ҳеч кимга фойда келтирмайди, тенгликка асосланган ечимлар керак. Ишонамизки, буни қилишнинг энг осон ва тезкор усули дипломатлар фаолиятини чеклайдиган чораларни бутунлай бекор қилишдир”, дейди элчи.\nУнинг сўзларига кўра, Вашингтон ўз фойдасини кўзлаб, бундай ечимга рози бўлмайди. Худди шу нарса Россия Федерациясининг Сан-Франциско ва Сиэтлдаги мажбурий ёпилган консулликларини қайта тиклаш масаласига ҳам тегишли.\n23 Сентябрь 16:54 34182\n23 Сентябрь 08:03 22687


Экологик маърифат юксалмоқда - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 30 Ноябр 2018\tКӯришлар: 554\nқилиниши фикримизнинг исботи бўла олади. Таъкидлаш жоизки, ушбу давлат дастурини ҳаётга татбиқ этиш мақсадида «Экология» фани дарслик катоби нашр этилди. Бундан ташқари, республика олий ўқув юртларида экология факултети ва марказлари таъсис этилиб, уларда соҳанинг етук мутахассислари тайёрланмоқда.\nДушанбе шаҳри Атроф-муҳит муҳофазаси бошқармаси ҳам дастур талабларини амалга ошириш бўйича қатор чора-тадбирлар режасини ишлаб чиққан бўлиб, бу ҳам ўз навбатида, аҳолининг экологик маърифатини юксалтиришда муҳим рол ўйнайди.\nЖорий йил давомида пойтахтнинг бир қатор умумтаълим муассасаларида, жумладан, 2018-2028 йиллар – «Сув устувор тараққиёт учун» халқаро амалиёт ўн йиллигининг эълон қилиниши муносабати билан Шоҳмансур ноҳиясидаги 15-ўрта умумтаълим муассасаси ва Душанбе шаҳри лаёқатли ўқувчилари учун 1-гимназиясида экологик тадбирлар ўтказилди.\nТелевидение ва радио каналларида янги кўрсатув ва эшиттиришларни йўлга қўйиш, матбуот саҳифаларида алоҳида рубрикалар ташкил этиш ҳамда аҳоли вакиллари ўртасида суҳбату учрашувлар ўтказиш дастурнинг муваффақиятли амалга оширилиши омили сифатида хизмат қилади.\nЎтган давр мобайнида Душанбе шаҳри Маориф бош бошқармаси ҳамда пойтахтдаги университет ва институтлари раҳбарияти билан ҳамкорликда қатор экологик семинар ва конференциялар уюштирилиб, уларда атроф-муҳитни муҳофаза қилиш мавзуларига доир долзарб маърузалар қилинди.\nБу борадаги ўқувчилар маърифатини босқичма-босқич юксалтириш мақсадида, Душанбе шаҳри раиси қарори билан пойтахт умумтаълим муассасаларида лаёқатли ўқувчилар ҳисобидан «Яшил патрул» экологик гуруҳи ташкил этилди. Бундай гуруҳларни таъсис этишдан кўзланган мақсад мактаб ва истиқомат бинолари ҳудудини озода сақлаш, ўқувчиларнинг экологик тадбирлардаги иштирокини фаоллаштиришдан иборат эди.\nДушанбе шаҳри Атроф-муҳит муҳофазаси бошқармасининг молиявий кўмагида «Лухтак» республика давлат театрида «Менинг чиройли ўрмончам» ва «Мусаффо сув» спектакллари саҳналаштирилиб, ёш томошабинлар эътиборига ҳавола этилди. Театр саҳнаси орқали муҳим экологик мавзуларнинг намойиш этилиши болалар ва ўсмирлар онгида табиатни севиш, уни асраш ва атроф-муҳит муҳофазасига эътиборлироқ бўлиш каби масъулиятни оширади.\nҚолаверса, бошқарма пойтахтнинг Исмоил Сомоний, Сино, Фирдавсий ва Шоҳмансур ноҳияларидаги атроф-муҳит муҳофазаси бўлимлари нозирларини жалб этган ҳолда, шаҳарча-ю маҳаллалар, хусусан кўп қаватли истиқомат бинолари аҳолиси билан амалдаги экологик қонунчилиги талаблари, чиқиндиларни белгиланган жойларга ташлаш, ичимлик сувини оқилона ишлатиш, бинолар, кўчалар, каналлару ариқлар атрофини тоза-ю озода сақлаш, истиқомат бинолари ёнидаги гулзор ва дарахтларни суғориш ҳамда шаҳар маданияти мавзуларида мунтазам суҳбатлар уюштирилиб келинади.\nСтатистик маълумотлар таҳлили шуни кўрсатадики, мустақиллик йилларида пойтахтнинг экологик муҳитини яхшилаш борасида устувор қадамлар ташланди. Аҳоли фуқаролик масъулиятини ҳис этган ҳолда, экологик тадбирлар ва семинарларда фаол иштирок этиб, бу борада ўз ҳиссаларини қўшишмоқда.\nҲар йили 5 июн – Халқаро атроф-муҳит куни муносабати билан Тожикистон Республикаси Ҳукумати қошидаги Атроф-муҳит муҳофазаси комитети, пойтахт ноҳиялари, олий ўқув юртлари, давлат ҳокимияти Душанбе шаҳар ижроия органи намояндалари ва умумтаълим муассасалари ўқувчилари иштирокида қатор тадбирлар ташкиллаштирилади. Бундай тадбирлар эса, ўз навбатида, аҳолининг экологик маърифатини ошириш ва билимларини сайқаллашда муҳим аҳамият касб этади.\nМаълумки, охирги икки йилда Душанбе шаҳрининг экологик муҳити тубдан ўзгариб, мавжуд гулзор, хиёбон, маданият ва истироҳат боғлари таъмирланиб, янгилари бунёд этилди.\nДушанбе шаҳри раиси Рустами Эмомалининг ташаббуси билан пойтахт сиймоси кундан кунга чирой очиб, кўп қаватли маъмурий ва истиқомат бинолари, савдо, хизмат кўрсатиш ва маиший марказлар ҳамда боғ, гулгашту хиёбонлар бунёд этилмоқда. Бироқ бу ободончиликлар бизни ҳали ҳам қаноатлантирмайди ва давлат ҳокимияти Душанбе шаҳри ижроия органи йил охиригача бунёдкорлик ва кўкаламзорлаштириш ишларини кенгайтиришни режалаштирган.\nИшончимиз комилки, пойтахт аҳолиси шаҳар раҳбариятининг ташаббусларидан илҳомланиб, Душанбе шаҳрини янада ободонлаштириш ва атроф-муҳит муҳофазасида ўзларининг муносиб ҳиссасини қўшади.\nДушанбе шаҳри Атроф-муҳит муҳофазаси бошқармасининг ахборот бўлими бошлиғи.\nБугун: 18-09-2020 13:35:23


By Шайх Саидаҳмад Нуриддин on 12/07/2015 АҚИДА СОҒЛОМ ЭЪТИҚОДГА ЙЎЛЛАНМА\nДарҳақиқат, ширк гуноҳларнинг энг каттасидир. Аллоҳ таоло Ўзига раҳматни вожиб қилган бўлишига қарамасдан ширкдан тавба қилмаган кишини мағфират қилмаслигини маълум қилди. Бу, бандадан бундай оғир гуноҳдан бениҳоят эҳтиёт ва огоҳ бўлишини ҳамда ширкдан сақланиш учун уни яхши билишини тақозо қилади. Чунки ширк энг қабиҳ гуноҳ ва энг катта зулмдир. Аллоҳ таоло шундай дейди: “Зеро, ширк катта зулмдир” [Луқмон: 13]. Чунки ширк Аллоҳни камситиш, Аллоҳдан бошқани Унга тенглаштиришдир. “Сўнгра (яъни Унинг ягона экани ҳақидаги ҳужжатларни кўра туриб) кофир бўлган кимсалар Парвардигорларига (ўзгаларни) тенглаштирадилар” [Анъом: 1]. “Бас, билиб туриб ўзгаларни Аллоҳга тенглаштирманг” [Бақара: 22]. Чунки ширк, Аллоҳнинг мавжудотларни яратиши ва уларни буюришидан кўзда тутилган мақсадга ҳар томонлама зиддир. Ким Аллоҳга ширк келтирса, яратилган мавжудотни яратган Холиққа тенглаштирган бўлади. Ҳолбуки, энг қабиҳ ташбеҳ (ўхшатиш) – асли хилқатида ҳар томонлама ожиз ва муҳтож бўлган мавжудотни бутун махлуқотлардан беҳожат, асли бой ва қудратли зот Аллоҳга тенглаштиришдир. Пайғамбар соллаллоҳу алайҳи ва саллам умматларини ширкдан огоҳлантирдилар ва ширкка элтувчи барча йўлларни олдини олдилар. Аллоҳ таоло Расулуллоҳ соллаллоҳу алайҳи ва салламни пайғамбар қилиб юборган вақтда, арабларнинг, балки баъзи аҳли китобларнинг қолдиқларини ҳисобга олмаганда бутун ер юзи аҳолиси ўта тубан ҳолатда эди. Аллоҳ таоло шундай дейди: “Албатта Аллоҳ мўминларга ўзларидан бўлган (яъни одам жинсидан бўлган), уларга Аллоҳнинг оятларини тиловат қиладиган, (гуноҳларидан) поклайдиган ҳамда уларга Китоб ва Ҳикматни ўргатадиган пайғамбарни юбориш билан яхшилик қилди. Зеро, улар илгари очиқ залолатда эдилар” [Оли Имрон: 164]. Чиндан ҳам бу оралиқ вақтда башарият турли ботил эътиқод ва удумлар гирдобида тентираб юрар эди. У тарашланган тошлар ва у ер бу ерда тикланган бут-санамларни ўзига худо қилиб олди. Бу худолар олдида тиз чўкиб сиғинар, уларнинг атрофида тавоф қилар ва энг қимматбаҳо-нафис мол-давлатини, ҳаттоки айрим фарзандларини уларга атаб қурбонлик қилар эди. Аллоҳ таоло шундай дейди: “Шунингдек, шайтонлари мушрикларни ҳалок этиш ва динларини чалкаштириб юбориш учун улардан кўпларига болаларини ўлдиришни (яъни, ўз бутлари учун қурбон қилишни) чиройли кўрсатиб қўйди” [Анъом: 137].\nДарҳақиқат, башарият Расулуллоҳ соллаллоҳу алайҳи ва саллам пайғамбар қилиб юборилган вақтда ана шундай жаҳолат ва залолат ботқоғига ботган ҳолатда эди. Аллоҳ таоло пайғамбарининг даъватини қабул қилган, унга эргашган кишиларни зулматдан нурга чиқарди. Расулуллоҳ соллаллоҳу алайҳи ва саллам инсониятга қайтадан Иброҳим алайҳиссаломнинг дини бўлмиш пок дин исломни олиб келди, бут ва санамларни парчалади, ширкдан қайтарди ва унга олиб борувчи барча воситаларнинг йўлини тўсди.\nРасулуллоҳ соллаллоҳу алайҳи ва саллам Аллоҳга Унинг махлуқотларидан бирини тенглаштиришни ифода этадиган сўзларни гапиришдан қайтардилар. Масалан, Пайғамбар соллаллоҳу алайҳи ва саллам саҳобаларнинг у зотга қарата: “Аллоҳ ва сиз хоҳлаганингиз” ёки “Аллоҳ ва сиз бўлмаганингизда”, деган гапни айтишдан қайтардилар. Унинг ўрнига “Аллоҳнинг хоҳлагани, сўнгра сизнинг хоҳлаганингиз”, дейишга буюрдилар. Чунки араб тилидаги “ва” боғловчиси икки нарсанинг ўртасини тенглаштиришни ифода қилса, “сўнгра” боғловчиси эса, улар иккиси ўртасидаги кетма-кетликка далолат қилади. Зеро, гапдаги мазкур тенглаштириш кичик ширк ҳисобланиб, айни пайтда диндан чиқарувчи катта ширкка элтувчи восита ҳамдир.\nРасулуллоҳ соллаллоҳу алайҳи ва саллам қабрлар устига мақбаралар қуриш, унга чироқ ва шамлар ёқиш, қабрларни гипс, ғишт ва мармар ишлатиб безаш ва унга турли ёзувларни ёзиш орқали қабрларни улуғлашдан қайтарганлар.\nПайғамбар соллаллоҳу алайҳи ва саллам қабрларни масжидга айлантириш ёки масжид қурилмасада қабрлар олдида намоз ўқишдан қайтарганлар. Негаки, бундай хатти-ҳаракатлар бора-бора қабрларга сиғинишга олиб борувчи воситалардир.\nРасулуллоҳ соллаллоҳу алайҳи ва саллам қуёшнинг чиқиш ва ботиш вақтида намоз ўқишдан қайтардилар. Сабаби, бу ишда мазкур вақтларда қуёшга сиғинувчи кимсаларга ўхшашлик бор.\nРасулуллоҳ соллаллоҳу алайҳи ва саллам учта масжид: Масжиди Ҳаром, Масжиди Набавий ва Масжиди Ақсодан ташқари бошқа бирон жойга, у ерда Аллоҳга тоат-ибодат қилиб, Унга яқинлашаман деган мақсадда сафар қилишдан қайтарганлар.\nРасулуллоҳ соллаллоҳу алайҳи ва саллам саҳобаларни у зотни ҳаддан ортиқ кўкка кўтаришдан қайтариб, шундай деганлар: “Мени насоролар Ийсо ибн Марямни ҳаддан ортиқ кўкка кўтаргани каби ортиқча мақтаб юборманглар. Мен бор-йўғи бир бандаман. Шундай экан, “Аллоҳнинг бандаси ва Расули”, деб айтинглар”.\nРасулуллоҳ соллаллоҳу алайҳи ва саллам бутга сиғиниладиган ёки жоҳилият байрамларидан бири ўтказиладиган жойларга тааллуқли назрга вафо қилишдан қайтарганлар.\nПайғамбар соллаллоҳу алайҳи ва саллам ширк ва ширкка олиб борувчи ишларни тўла-тўкис баён қилишлари ва умматни ширкдан сақлаш учун кучли эҳтиёт чораларини қўллашига қарамай қабрпарастлар у зотнинг суннатларига хилоф иш тутдилар, буйруқларига осийлик қилиб, у зот қайтарган мазкур барча ишларга қўл урдилар. Қабрлар устига қуббалар бино қилдилар, масжидлар қурдилар, уларни турли-туман нақш ва безаклар билан зийнатладилар. Улар Аллоҳни қўйиб ушбу қабрларга сиғина бошладилар. Аллома ибн Қаййим роҳимаҳуллоҳ шундай дейди: “Агар инсон Расулуллоҳ соллаллоҳу алайҳи ва салламнинг қабрларга оид кўрсатмалари, бу хусусда нимага буюрган ва нимадан қайтарганлиги ҳамда бу борада у зотнинг асҳоблари қандай йўл тутганлиги билан бугунги кундаги аксар одамларнинг бу борадаги аҳволини таққослар экан, бу икки ҳолатнинг бири иккинчисига мутлақ зид ва тескари экани, иккиси асло бир нуқтада туташмаслигига гувоҳ бўлади. Қарангки, Расулуллоҳ соллаллоҳу алайҳи ва саллам қабрларга қараб намоз ўқишдан қайтарсалар, улар бўлсалар қабрлар олдида ва уларга юзланиб намоз ўқийдилар. Расулуллоҳ соллаллоҳу алайҳи ва саллам қабрларни масжид қилиб олишдан қайтарганлар, улар бўлсалар қабр устига масжид қуриб, бу қабрларни Аллоҳнинг уйларига ўхшатиш мақсадида “машҳад” – зиёратгоҳ деб атайдилар. Пайғамбар соллаллоҳу алайҳи ва саллам қабрлар устига чироқлар ёқишдан қайтарганлар, улар бўлсалар қабрларда мудом чироқ ва қандиллар ёқиб туришга масъул бўлган вақфлар ташкил қиладилар. Шунингдек, Расулуллоҳ соллаллоҳу алайҳи ва саллам қабрларни сайлгоҳ қилиб олишдан қайтарганлар, бинобарин улар қабрларни сайлгоҳ, қурбонликлар сўйиладиган муқаддас даргоҳ қилиб олиб, уларнинг атрофида ҳайитдагидек, балки ундан ҳам катта базм-тантаналар уюштирадилар. Расулуллоҳ соллаллоҳу алайҳи ва саллам қабрларни ердан баланд қилиб кўтармасликка буюрганлар. Имом Муслим “Саҳиҳи”да Абут Тайёҳ Асадий розияллоҳу анҳудан ривоят қилади: “Менга Али розияллоҳу анҳу шундай деди: “Мен сени (бир вақтлар) Расулуллоҳ соллаллоҳу алайҳи ва саллам мени амир қилиб юборган вазифани бажариш учун юбораман. (Бу вазифа) биронта ҳам сурат қолдирмай ўчиришинг ва биронта ҳам (ер сатҳидан ҳаддан зиёд кўтарилган ёки устига мақбара қурилган ёки тош, ғишт, гипс ва мармар каби нарсалар қоплаб) ердан кўтарилган қабрларни қолдирмай ер билан баробар қилиб (яъни қабр экани билиниб турадиган даражада бир қарич ёки ундан бироз баландроқ қилиб) текислашингдир”. Аксар одамлар бу ҳадисга зид иш тутиб, қабрларни уйга ўхшатиб ердан баланд кўтарадилар ва устига қуббалар қурадилар. Қолаверса, Расулуллоҳ соллаллоҳу алайҳи ва саллам қабрларни гипслаш, устига бино қуришдан қайтарганлар. Имом Муслим Жобир розияллоҳу анҳудан ривоят қилади: “Пайғамбар соллаллоҳу алайҳи ва саллам қабрларни гипслаш, устига ўтириш ва устига бино қуришдан қайтардилар”. Шунингдек, Расулуллоҳ соллаллоҳу алайҳи ва саллам қабрларга турли ёзувлар ёзишдан қайтарганлар. Абу Довуд “Сунани”да Жобир розияллоҳу анҳудан ривоят қилади: “Расулуллоҳ соллаллоҳу алайҳи ва саллам қабрларни гипслаш ва улар устига ёзишдан қайтардилар” (Термизий “ҳасан саҳиҳ ҳадис” деган). Одамларни кўрсангиз, қабр устига турли лавҳаларни ўрнатишиб, унга Қуръон оятлари ва бошқа нарсаларни ёзадилар. Расулуллоҳ соллаллоҳу алайҳи ва саллам қабрларга қабрдан чиққан тупроқдан бошқа нарса қўшишдан қайтарганлар. Абу Довуд яна Жобир розияллоҳу анҳудан ривоят қилган ҳадисда “Расулуллоҳ соллаллоҳу алайҳи ва саллам қабрларни гипслаш, унга ёзиш ва (ўзини тупроғидан бошқа нарсани) зиёда қилишдан қайтарганлар”. Ҳолбуки, одамлар қабрга тупроғидан ташқари пишиқ ғиштлар, гипс ва тошларни ишлатадилар. Иброҳим Нахаий шундай дейди: “(Салафлар) қабрларида пишиқ ғишт ишлатишни макруҳ санар эдилар”. Бу гапларни айтишдан мақсад, анави қабрларни улуғловчилар, уларни сайлгоҳга айлантириб олганлар, устига шам ва чироқларни ёқувчилар, устига масжид ва қуббалар бино қилувчилар Расулуллоҳ соллаллоҳу алайҳи ва салламнинг бу борадаги кўрсатмаларига зид иш тутишлари ва у зотнинг суннатига қарши чиқишларини баён қилишдир. Энг ёмони, қабрларни масжид қилиб олиш ва у ерда чироқлар ёқиш бўлиб, бу ишлар гуноҳи кабира (катта гуноҳ) ҳисобланади…”. (Ибн Қаййим роҳимаҳуллоҳнинг ўз замонасидаги қабрпарастлар пайдо қилган ишларни таърифлаш хусусидаги гапи тугади).\nТаассуфки, у замонлардан кейин иш янада шиддатли тус олиб, қабрларга сиғиниш авжига минди. Бу ишларга қарши чиққан инсон “ақидапараст”, “авлиёларни камситувчи” деган таъналарга учрайдиган бўлиб қолди. Ажабланарли жойи шундаки, қабрпарастлар “авлиёлар”га сиғинишни тарк қилишни уларга нисбатан ҳурматсизлик санашиб, уларнинг ҳаққи “поймол” этилишига йўл қўймай дарғазаб бўладилар. Ҳолбуки, катта ширк амаллар билан Аллоҳнинг ҳаққи поймол бўлиши ёки суннатларига хилоф чиқиш билан Расулуллоҳ соллаллоҳу алайҳи ва салламнинг ҳаққи таҳқирланса-да, асло ғазаб қилмайдилар, уларнинг бунга парвойи-палак! Ҳа, Аллоҳнинг ўзи тавфиқ берсин. Зеро, Аллоҳнинг тавфиқи ва мададисиз залолатдан ҳидоятга, зулматдан нурга, бидъатдан суннатга ва ҳоказо бирон ҳолатдан бошқа бир ҳолатга ўтиш ва бу ҳолатда доим ва собитқадам бўлиш имконсиздир! Парвардигор барчамизни ҳақда собитқадам қилсин!\nAvvalgi maqolaНусайрийлар: шиалардан ажралиб чиқишларининг сабаби\nKeyingi maqola Қайтар дунё: Хайбар подшоҳи Усайр ибн Зорам


Француз стартапи: роботлаштирилган сабзавот фермаси • EastFruit\nБош саҳифа › Мева-сабзавот бизнеси › Технологиялар › Француз стартапи: роботлаштирилган сабзавот фермаси\nФранцуз стартапи: роботлаштирилган сабзавот фермаси\nМуаллиф: EastFruit 26 Июн 21 26 Июн 21 09\nФранциядаги Миллий қишлоқ хўжалиги кунлари муносабати билан (2021 йилнинг 18, 19 ва 20 июнь саналарида) Neofarm стартапи Сен-Ном-ла-Бреше (Париж яқинидаги Ивелин департаменти)да ўзининг 10 000 м²лик технологик фермасини очди, деб хабар бермоқда Francetvinfo ҳаволасига асосланиб Agrotimes.\nNeofarmнинг мақсади – технологик фермер хўжаликларини тўлиқ лойиҳалаштириш орқали фермерлар меҳнатини камайтиришдир. Шундай қилиб, ушбу иссиқхонада экин экувчи, бегона ўтларни йиғиб олувчи ва ҳосил йиғувчи роботлар мавжуд.\n“Бугун фермерларимизнинг ёши анчага бориб қолган. Кейинги 5 йил ичида уларнинг ярми нафақага чиқади ва бу мутахассисларнинг ўрнини алмаштириш шарт эмас. Ва биз ушбу касбнинг янада жозибадор бўлишини таъминлашимиз керак», дейди стартап ҳаммуассиси Aлексия Рэй.\nМасалан, сабзи йиғишда ёрдам берадиган роботни олайлик. У иккита камар механизми билан сабзавот палагини ушлайди ва уни белга томон баландликкача тортади. Йиғим-терим маҳали киши эгилиши ёки қатор оралаб эмаклаб юриши шарт эмас» дея изоҳ берди Neofarmнинг робототехника муҳандиси Микаэль Aргедас.\nШунингдек ўқинг: Исроил стартапи мева ҳосилини йиғувчи робот яратди (видео)\nФермер хўжаликлари 1 дан 4 гектаргача, сабзавот етиштирувчилар эса органик ва маҳаллий сабзавотларни ўстиришади. Роботизациясиз бундай хўжалик жуда қимматга тушади. Робототехника воситалари кичик майдонларда юқори ҳосил олиш имконини беради. Яна бир афзаллиги, улар қишлоқ хўжалиги тракторларидан фарқли ўлароқ, электр энергиясида ишлайди, кимёвий моддалардан йироқ ва тупроқни зичлаштирмайди. Шу жиҳатлари билан ушбу технология барқарор қишлоқ хўжалиги моделини яратишга ёрдам беради.\nТехнологик фермани ташкил этиш харажатлари 800 мингдан 2 миллион еврогача боради. Яқин йилларда Neofarm стартапи Францияда ўнлаб шундай фермер хўжаликларини яратмоқчи.


Навоийда 37 ташкилотни бағрига олган бино фойдаланишга топширилди - Халқ сўзи\n22:15 24 Ноябрь 2020 Жамият\nБино эшигининг синчига «Дўстлик ва нодавлат-нотижорат ташкилотлари уйи», деб ёзиб қўйилган. Кўпчилик уни қисқартириб, ҳалитдан «Дўстлик уйи» деб атамоқда. Боиси ушбу бинода вилоятда фаолият юритаётган корейс, рус, қозоқ, татар-бошқирд, озарбайжон, қорақалпоқ, туркман миллий-маданий марказлари, Республика Қизил Ярим Ой жамияти минтақавий ташкилоти ва яна ўттиздан ошиқ нодавлат ва нотижорат ташкилотлари жойлаштирилди.\nАслида тўлиқ қайта таъмирланган мазкур бино яқин ўтмишда ғаройиб кунларни бошдан кечирган. Бир пайтлар унда вилоят сув хўжалиги тизимининг турли ташкилотлари жойлашиб, айримлари кейинчалик «уйли-жойли бўлиб», кўчиб кетган эрса, баъзиларининг фаолияти оптималлаштирилиб тугатилган. Ўртада коммунал тармоқлар ва бошқа тўловлардан қарздорлик вужудга келиб, иситиш ҳамда қатор муҳандислик тизимлардан узиб ташланган бино бир неча бор турли идораларнинг қўлдан-қўлига ўтган эди. Мухтасар қилсак, бино бўш ҳам, эгалик ҳам эмас эди. Шундай вазиятда вилоят ҳокими масъулиятни зиммага олиб, Республика Президентининг 2018 йил 4 майдаги «Мамлакатни демократик янгилаш жараёнида фуқаролик жамияти институтларининг ролини тубдан ошириш чора-тадбирлари тўғрисида»ги Фармони ижросини таъминлаш мақсадида Навоий шаҳар, С.Айний кўчаси, 34-уйда «Нодавлат нотижорат ташкилотлари ва дўстлик уйи» ташкил этиш тўғрисидаги фармойишини қабул қилди.\nУнга кўра ушбу бинони мукаммал таъмирлаш учун маҳаллий бюджетнинг қўшимча манбалари ҳисобидан жами 1 миллиард 800 миллион ва жиҳозлаш ҳамда компьютер ва бошқа техникалар учун 250 миллион сўм маблағ ажратилди. Иситиш ва муҳандислик коммуникация тизимлари таъмирланиб, созланди. Шу тахлит мазкур бино замонавий кўриниш олиб, «Дўстлик уйи» номини олди.


Ботмон дахсар | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариБотмон дахсар\nҚадим замонда бир лақма одам ўтган экан. Бир кун унга хотини бир хумча бериб: “Ботмон дахсар”, ёғ олиб келинг”, деб буюрибди. Лақма ботмон дахсар эсимдан чиқмасин, деб йўлда кета-кетгунча ”ботмон дахсар, ботмон дахсар” деб кета берибди. Далада хирмон қила-ётган бир киши лақманинг “ботмон дахсар, ботмон дахсар”, деб кетаётганини эшитиб:\n— Нимага “ботмон дахсар” дейсан, шунча сепилган буғдойдан атиги ботмон дахсар буғдой олади, деб ўйлайсанми, нафасинг қурсин.\n“Хирмонга барака” дегин, — деб лақмани тутиб ура берибди.\nЛақма қўрққанидан “ботмон дахсар” деган гапни эсидан чиқариб қўйиб, “хирмонга барака”, “хирмонга барака” деб кетибди. Йўлда бит боқиб ўтирган бир хотинга учрабди. Хотин лақманинг “хирмонга барака” деб келаётганини эшитиб:\n— Ўзим битимдан қутулолмаётибман-ку, нега сен ”хирмонга барака” дейсан? — деб лақманинг бошига косов билан туширибди.\n— Нима дей ахир? — деб сўрабди.\n— Баринг ўл, биринг қолма, де, — дебди. Лақма йўлда ”баринг ўл, биринг қолма”, “баринг ўл, биринг қолма” деб кетаётган экан, тобут кўтариб кетаётган кишиларга учраб қолибди. Улардан бири лақмани тутиб, ура бошлабди.\n— Шу ҳафтада маҳалладан етти ўлик чиқди-ку, сен тағин “баринг ўл, биринг қолма” деб айтасанми, ундан кўра “бандалик-да” деб кетгин, — дебди.\nЛақма бир қанча йўл юриб, бир тўй бўлаётган маҳаллага бориб қолибди. Ундан: ”бандалик-да” деб ўтиб кетаётса, бир киши келиб лақманинг ёқасидан тутибди:\n— Бу маҳаллада катта тўй бўлаётибди-ку, сен нима учун бундай сўзни айтасан, ундан кўра “харала-тарала” деб айт, — дебди.\nЛақма “харала-тарала” деб кета берибди. Бир тўқайзорга “харала-тарала” деб кирган экан, бир мерганнинг пойлаб турган қушини учириб юборибди. Мерган лақмани сўкиб:\n— Юрганда оёғингни судраб бос, секин юр, — дебди. Лақма ҳам мерганнинг айтганидек оёғини судраб кетаётган экан, йўлда бир бўзчининг тандасига оёғи илиниб, уни судраб кетибди. Бўзчининг жиғибийрони чиқиб:\n— Юрсанг сакраб-сакраб юр, — деб лақмани уришибди. Чол бир кўприкка келиб бир сакрабди. Кўприк тақир-туқур этиб кетибди. Лақма “сувга биров тушиб кетди шекилли” деб, ариққа тушиб қидира берибди. Йўлда кетаётган бир йўловчи сувдан нарса қидираётган лақмага ҳайрон бўлиб:\n—Ҳой биродар, сувга ниманг тушиб кетди? — деб сўрабди.\n— Жуда қимматбаҳо нарсам тушиб кетди. Қидиришвор, — дебди, йўловчи ҳам қидириб-қидириб ҳеч нарса тополмай сувдан чиқибди. Йўловчи оёғига қараб:\n— Вой-бўй оёғимга ботмон дахсар лой илашиб чиқибди-ку, — деб кулибди. Лақма сувдан сакраб чиқибди, ёғ эсига тушиб “ботмон дахсар”, “ботмон дахсар” деб кета берибди. Йўловчи лақманинг орқасидан ҳайрон бўлиб қараб қолибди.\n← Аввалги Аввалги Эралихон ва уч ўғри\nКейинги → Кейинги: Икки ўртоқ


ИнтерФУТБОЛ :: Карлес Пуйоль: "Месси ва Роналду даври яна 6-7 йил давом этади"\n2008 йил ҳам Тошкентга келгандим, у ҳамон хотирамда турибди. Яна бир бор Ўзбекистонда эканимдан хурсандман. Сафарим қисқа бўлгани учун, мамлакатингиздаги барча диққатга сазовор жойларни кўрганим йўқ. Айтишим керакки, дунёнинг ҳеч қайси давлатида бунчалик ширин меваларни емаганман. Паловни эса ҳали татиб кўрмадим.\nФаолиятимни тугатгач, нима қилиш ҳақида кўп ўйладим. Кейин FIFA Legend лойиҳасида ишлашга рози бўлдим. Шунинг доирасида Ўзбекистонга келдим. Ёш футболчиларга мастер-класс ўтиш ва футбол оммавийлигини ошириш асосий мақсадимиз ҳисобланади.\nКарлес Пуйоль, футбол юлдузи\nБолалар футболи ҳақида\nГарчи Ўзбекистон терма жамоаси Россиядаги мундиалга чиқа олмаган бўлса ҳам, яқин вақт ичида бунга эришасизлар деб умид қиламан. Ёшларга эътибор қаратилаётгани ажойиб. Агар шу ишдан тийилмасанглар, Қатар-2022 га чиқасизлар.\nМасалан, Барселонадаги «Ла Масия» академиясида ёшлар аввало футболчи эмас, инсон бўлиб етишиши учун ишланади. «Реал» ёки «Барселона»да ўйнаш талаблари жуда катта. Уларда ўйнаш учун кўп меҳнат қилиши керак.\nГвардиола ажойиб мураббий. У билан бир мавсумда 6 та соврин ютгандик. Тунлари бизга қўнғироқ қилиши, албатта, ҳазил эди. Қўнғироқ қилганида ҳам, мен унга жавоб бермасдим (кулади).\nЛуи Ван Галми ёки Гвардиола? Тўғриси, кимнидир ажратиб кўрсата олмайман. Чунки Ван Гал футболчи бўлиб етишишимга катта ҳисса қўшган. Гвардиола билан эса дунёдаги барча совринларга эга чиққанман. Шу боис иккиси ҳам мен учун қадрли.\nМесси ва Роналду масаласи\nЖаҳон тарихидаги энг кучли икки футболчи ҳақида гап кетмоқда. Мессини ҳар куни машғулотларда кўрардим. Уни футбол тарихидаги энг яхши футболчи деб биламан. Роналду ҳам кучли, йилдан йилга ўсмоқда. Агар яқин келажакда уларнинг ўрнини ким босади деб сўрасангиз, Неймар дея жавоб бераман. Аммо менимча, яқин 7—10 йилда Месси ва Роналду қолганлардан устун бўлаверади.\nКўп кучли ҳужумчиларга қарши ўйнаганман. Масалан, Месси машғулотлар вақтида менга жуда кўп қийинчилик туғдирарди. Бундан ташқари, Дидье Дрогбага қарши ўйнаш доим оғир бўлган. У жисмонан бақувват ва тезкор ҳужумчи эди.\nЭнг кучли ҳимоячи Жерар Пике. Сабаби футбол тез ўзгармоқда, Пикенинг услуби эса ўзгаришларга мослашиб кетаверади. У ҳужумда ҳам яхши ўйнай олади.\nПуйолнинг айтишича, у ҳозир 40 ёшда ва мураббийлик лицензияга эга эмас. Ҳаётда эса ҳамма нарса бўлиши мумкин, дейди собиқ футболчи. Келажакда таклиф бўлиб қолса, у Ўзбекистон термасини бошқариш вариантини кўриб чиқиши ҳам мумкин.\nСобиқ футболчи «Барселона» Париждан 0:4 ҳисобидаги мағлубият билан қайтаётганида дадил фикр билдириб, Каталонияда катта камбек бўлиши ҳақида айтиб ўтганди. Унинг айтгани рост чиқди ва «Барса» 6:1 ҳисобида зафар қучди.


18 июнь, 2021, 20:40\n"Женоа" яна кучаяди...\nИлгари қатор гранд клублар нишонида бўлган Адем Ляйич янги мавсумни Элдор Шомуродов билан бирга “Женоа”да бошлаши мумкие.\nМаълумотларга қараганда, айни пайтда “Бешиктош” ўйинчиси ҳисобланган сербиялик ярим ҳимоячининг турклар билан келишуви келаси йили якунланади ва шунинг учун унинг агентлари Генуя жамоасига Ляйични олишни таклиф қилмоқда.\nАввалроқ, бу футболчига Москванинг ЦСКА клуби қизиқиш билдирганди. “Бешиктош” 29 ёшли ярим ҳимоячи учун 7,5 миллион евро талаб қилмоқда.\nЛяйич якунланган мавсумда 22 та учрашувда майдонга тушиб, иккита гол урди ва тўртта голли пас оширди.\nЭлдорни тўп билан таъминлайдиган, тўпни қизғонмайдиган ярим ҳимоячи керак эди. Шундай бўлса ёмон бўлмасди.


Россияда «Википедия» саҳифасини ёпиб қўйиш қарори бекор қилинди » Ўзбекистон янгиликлари – Zamin.uz\nРоссияда «Википедия» саҳифасини ёпиб қўйиш қарори бекор қилинди\nРоссия Алоқа, ахборот технологиялари ва оммавий коммуникациялар соҳасидаги назорат бўйича федерал хизмати “Википедия”нинг рус тилида фаолият олиб борувчи саҳифасини тўлиқ ёпиб қўйиш ҳақидаги қарорни бекор қилди.\nМуассаса мазкур қарорни “Википедия” гиёҳванд моддалар тўғрисидаги мақолани таҳрир қилганидан сўнг қабул қилди.\n“Федерал хизмат “Википедия” саҳифасини Тақиқланган ахборотлар ягона рўйхатидан чиқарди. Астрахань вилояти Черноярск судининг “Википедия” интернет-энциклопедияси тўғрисида чиқарган қарори шартлари бажарилди. Суд томонидан тақиқланган маълумот таҳрир қилинди. “Чарас” гиёҳванд моддаси тўғрисидаги мақола россиялик мутахассислар томонидан мамлакат қонунчилиги талабларига зид эмас, деб топилди”, дейилади муассаса хабарида.\nЎтган ҳафта Россия Алоқа, ахборот технологиялари ва оммавий коммуникациялар соҳасидаги назорат бўйича федерал хизмати гиёҳванд моддалар тўғрисидаги мақола қонунга зид экани, бу сайтнинг ёпиб қўйилишига олиб келиши тўғрисида огоҳлантирган эди. Бироқ “Википедия” мақолани олиб ташлашдан бош тортди.\nШу боис бугун, 25 август куни эрта тонгдан Россия операторлари “Википедия” интернет-энциклопедиясининг рус тилидаги сайтини тўсишни бошлашди. Кўп ўтмай мамлакатнинг турли ҳудудларидан онлайн-википедияга кириш йўли ёпилгани тўғрисида хабарлар кела бошлади.\n23:45 CNN Россияда фаолият кўрсатиш учун лицензия олиши мумкин


17 январ 2022, Тошкент вақти: 23:59\nШвейцария Беларуснинг авторитар раҳбари Александр Лукашенконинг молиявий активларини музлатиб қўйган мамлакатлар сафига қўшилди.\n12 декабрь куни Швейцария ҳукумати Лукашенко, унинг ўғли Виктар ва Лукашенко тузумига алоқадор 13 белоруснинг Швейцарияга кириши ёки мамлакатдан транзит орқали ўтиши тақиқланганини эълон қилди.\nСанкцияга йўлиққан амалдорларнинг барчаси баҳсли президент сайловидан кейин бошланиб кетган норозилик намойишлари бостирилишда иштирок этгани тахмин қилинмоқда.\nБеларус ҳукумати 9 август куни бўлиб ўтган сайловда Лукашенко ғолиб чиққанни эълон қилган, аммо сайлов натижалари сохталаштирилгани айтилмоқда.\nСайлов натижалари эълон қилинганидан бери Беларус мухолифати мунтазам равишда норозилик акцияларини ўтказиб келади.\nБугунга қадар кўплаб намойишчи ҳибсга олинди ва қийноққа тутилди. БМТ маълумотларига кўра, намойишлар бошланганидан бери хавфсизлик кучлари 27 000 дан ортиқ шахсни ҳибсга олган.


Ютуқлар эътирофи – Сурхон тонги\nБош саҳифа / Таълим / Ютуқлар эътирофи\nИюн 26, 2019\tТаълим Изоҳ қолдириш 555 Кўрилди\nТермиз шаҳридаги “Ёшлар маркази”да Тошкент давлат аграр университети Термиз филиалида таълим олаётган ва ўқув йили давомида ютуқларга эришган талабалар муносиб тақдирланди.\nҚишлоқ хўжалиги тармоғи учун мутахассисларни тайёрлашга ихтисослашган мазкур олий таълим муассасасида ёшларнинг санъат, маданият, спорт, билимдонлик ва китобхонлик борасидаги иқтидорларини оширишга ҳам алоҳида эътибор қаратилмоқда. Президентимиз томонидан илгари сурилган 5 та муҳим ташаббус эса барча талаба ёшларни янада илҳомлантирди. Шу боис қатор ютуқлар қўлга киритилди. Жумладан, олийгоҳнинг “Қувноқ ёшлар” талабалар театр студияси ҳамда “Парламент” жамоаси вилоятдаги олий таълим муассасалари орасида фахрли иккинчи ўринни қўлга киритди. Спортнинг дзюдо кураши бўйича ўтказилган Ўзбекистон кубогида университет талабаси Зумрад Холмўминова кумуш медаль соҳиби бўлди. Спортнинг оммавий турлари бўйича ўтказилган “Директор кубоги” баҳсларида барча талабалар фаол иштирок этишди. Якуний натижаларга кўра футбол мусобақасида 107-гуруҳ жамоаси, миллий кураш мусобақасининг мутлоқ вазнида Ҳумоюн Эргашев, стол теннисида Темур Ҳамзаев, шунингдек, “Заковат” интеллектуал баҳсида 209-гуруҳ жамоаси, “Энг яхши китобхон” танловида Феруза Жўраевалар ғолиб деб топилди.\nТалабаларни тақдирлашга бағишланган тадбирда сўз олган филиал директори Чори Бегимқулов уларни самимий табриклаб, фахрий ёрлиқ ва эсдалик совғаларини топширди. Келгуси ўқув йилларида ҳам талабаларнинг бўш вақтларини мазмунли ташкил этиш ва иқтидорларини кенгроқ намоён этишлари учун барча имкониятлар яратилишини таъкидлади.\nТэгларЁшлар маркази талабалар тақдирлаш\nОлдинги Ҳарбийлар қувончи\nКейинги Беш ташаббус – беш имкон!


29 ноябр 2021, Тошкент вақти: 17:29\nШиркат вакцинани ўзида синаб кўрган кўнгиллилардан бирида аниқланган номаълум касаллик аломатлари билан ўртоқлашмади.\nJohnson & Johnson ширкати COVID-19га қарши вакцина синовида иштирок этаётганлардан бирида ҳозирча номаълум бўлган касаллик аниқлангани ортидан вакцина синовини вақтинча тўхтатди.\nАмерика фармацевтика саноати гиганти бўлган мазкур ширкат вакцинаси айни пайтда COVID-19га қарши жаҳонда ишлаб чиқарилаётган вакциналар орасида энг муносиби деб қаралаётган эди.\n«Биз синов иштирокчиларидан бири номаълум касалликка чалингани ортидан COVID-19 вацинасини барча кўнгиллиларда синаб кўриш, жумладан, синовнинг учинчи босқичини ҳам вақтинча тўхтатамиз»,-дейилади ширкат баёнотида.\nJohnson & Johnson ширкатининг фикрича, минглаб кўнгиллилар иштирок этаётган бу каби синовларда вақтинча танаффус эълон қилиш одатий ҳолатдир.\nАввалроқ Британиянинг AstraZeneca ширкати ҳам кўнгиллилардан бирида номаълум касаллик аниқлангани оқибатида коронавирус вакцинаси синовини вақтинча тўхтатган эди.\nАйни пайтда Британия, Бразилия, Жанубий Африка ва Ҳиндистонда вакцина синовлари давом этмоқда.


uz.uzbekistan.neweurasia.net » Бош вазирнинг маҳалласида… аввал портлаш, сўнг босқинчилик!\nRecent Comments:\tабдуллох: Андижон халкини қирғин қилиб оналарни кўз ёши эвазига...\nводий: качон янги постлар куйасизлар? а то шу эски пострлардан...\nrano: xa ,balki siz xaqdirsiz..lekin shekish,ishish inson ushun zarar.bizga berilgan umr esa,olloxdan.berilgan umrga...\nstudent: Otlishnie stihi….horosho pishite Maestro!:)\nSherzod: Prosto Super\nRecent Trackbacks:\tТУРОНЗАМИН: Uzbekistan: Yusuf Juma, a Martyr Poet\nYoutube: Антиреклама ёки аччик хакикат?\nuz.uzbekistan.neweurasia.net: Гастарбайтерларга осонми?\nuz.uzbekistan.neweurasia.net: ЕИ ва Узбекистон: Сиёсий даврадаги уйинлар\nБош вазирнинг маҳалласида… аввал портлаш, сўнг босқинчилик!\nАвтор Diyor | в Аччик хакикат, Сиёсат | September 12th, 2008\tметки: нет меток\nЎзбекистон инсон ҳуқуқлари “Эзгулик” жамиятига Германия Федератив Республикаси Мюнхен шаҳар Герцогштандштрассе 19-уйда яшовчи мамлакатимиз фуқароси Анвар Усмонов мурожаат қилиб, ўзининг Тошкент шаҳар Мирзо Улуғбек тумани Фозил Йўлдош кўчасида жойлашган уйи муайян шахслар томонидан талончилик ва фирибгарлик йўли билан ўзлаштирилганини таъкидлаган. Маълум бўлишича, 1987 йилда онаси Усмонова Миноварнинг васиятномаси асосида унинг номига ўтказилган уй Мирзо Улуғбек (аввалги Куйбышев) тумани уй-жой ва давлат кадастри бўлимида қайд қилинган. Шу пайтга қадар уйнинг барча солиқ ва мажбурий йиғимлари Анвар Усмонов томонидан тўлаб келинган. Мулкнинг тегишли тартибда мусодара қилингани, давлат ҳисобига ўтказилгани ёки уй эгасининг муайян эгалик ҳуқуқидан маҳрум қилинганига доир ҳужжатлар мавжуд эмас.Аслида эса мазкур хонадон 1992 йилда Анвар Усмонов “Бирлик” халқ ҳаракати намоёндаларидан бири бўлгани, мавжуд тузумга мухолиф қарашдаги шахс экани боис портлатиб юборилган. Ўша портлашда “Бирлик”нинг Абдураҳим Пўлат, Васила Иноят, Толиб Ёқуб, Дамин Нарзиқул сингари раҳбарлари қатори бахтли тасодиф туфайлигина омон қолгач, Анвар Усмонов Германия Федератив Республикаси ҳукуматидан олган сиёсий бошпана асосида муҳожирликда яшамоқда. Бу ҳодисалар тафсилоти ҳақида ўз вақтида оммавий ахборот воситаларида кўп марта гапирилган. Ўша маҳалдаги хонадон ўрнида эса чуқурликдан иборат каттагина из қолган. Қаровсиз қолган хонадондан Анвар Усмоновнинг илтимосига кўра, қўни-қўшнилар хабарлашиб туришган.\nБироқ Анвар Усмонов шу йилнинг баҳор ойларида ўз уйи ўрнида ҳашаматли иморат қад кўтараётгани, кимдир участкани сотиб олгани хусусида эшитади. Анвар Усмоновнинг билдиришича, қурилаётган иморат Ўзбекистон Бош вазири Шавкат Мирзиёевнинг якин кариндоши Тимур исмли шахсга тегишли экани маълум бўлади. Юртдошимиз шундан сўнг Ўзбекистон инсон ҳуқуқлари “Эзгулик” жамиятига арз қилди, воқеа сабабларини суриштиришда қулайлик яратиш учун жамият раиси Васила Иноятова номига Мюнхен шаҳар нотариуси Рудольф Спурернинг тасдиғи билан ишончнома жўнатди. Ишончнома Германиянинг Ўзбекистондаги элчилиги консуллик бўлими томонидан легаллаштирилди. Ҳужжат Ўзбекистон Ташқи ишлар вазирлигига тасдиқ учун олиб борилганида ишлар тўхтаб қолди, консуллик бўлими ходимлари ҳужжатни тасдиқлашдан бўйин товлашди.\nҲолбуки, Васила Иноят шу кунга қадар Анвар Усмоновнинг аризаси асосида мазкур уй жойлашган маҳалла фуқаролар йиғинида бўлди. Маҳалла оқсоқоли Баҳодир Йўлдошевнинг таъкидлашича, мазкур кўча ҳукумат маҳалласи бўлиб, бу ер Бош вазир Шавкат Мирзиёев, собиқ Давлат маслаҳатчиси Исмоил Жўрабеков, Марказий банк раиси Файзулла Муллажонов сингари амалдорлар истиқомат қиладиган ибратли овуллардан биридир. “Лекин айнан “Фозил Йўлдош — 8” нинг ғалва бўлишини билардим, мен кўп марта айтганман, ҳужжатларига эҳтиёт бўлларинг, деганман, опа”, деди оқсоқол.\nМаҳалла фуқаролар йиғинида ҳатто мазкур уйнинг олди-сотдиси билан боғлиқ нотариал ҳужжат мавжуд экан, оқсоқол уни ҳуқуқ ҳимоячисига тақдим этди. Нотариал шартномага кўра, Анвар Усмоновнинг 20 йил илгари конуний йул билан ажраб кетган собиқ хотини Светлана Усмонова гўё бу уйни 1964 йилда тугилган фуқаро Кабилов Махмуджон Позиловичга сотган. Исмини Тимур деб таништирган ҳозирги хўжайин эса ҳолатни Махмуджондан уйни “сотиб олгани”, қолаверса, Мюнхенда унга Анвар Усмоновнинг гўё энди Ўзбекистонга бормайман, дегани билан изоҳлади. Янги иморатга кўп пул сарфлагани, уни ҳеч ким тортиб ололмаслигини билдирди.\nШундан сўнг В.Иноят Анвар Усмоновнинг собиқ рафиқаси Светлана Усмонова билан сўзлашаркан, бу аёл, агар мазкур уй масаласи қўзғалса, унинг жони хатарда қолиши, участканинг ҳозирги хўжайинлари катта одамлар экани айтиб, зорланди. Суҳбатдан кўп ўтмай ўзини Республика Бош прокуратураси раҳбарларидан бири деб таништирган киши телефон орқали Васила Иноятга бу маҳаллага қайтиб келмасликни маслаҳат бериб, таҳдид қилди. Ҳозирда маълум бўлишича, Анвар Усмонов уй олди-сотдисида қатнашган Светлана Усмонова билан 1979 йилдаёқ ажрашган, унинг мазкур хонадонга мутлақо алоқаси йўқ. Демак, Усмонова ўзининг айтишича, қўрққанидан бу уйни ўзганинг номига расмийлаштиришида қатнашган ва Тошкент шаҳар 1-сон давлат нотариал идораси аввал М.П.Кабилов (ҳозир бу шахс ҳам йўқ — Эзгулик)га, сўнгра ҳозирги эгасига расмийлаштирган. Анвар Усмоновнинг эътирофича, Тимур Ўзбекистон ҳукумати раҳбари Шавкат Мирзиёевнинг тус жияни (поччаси Бош прокуратурада амалдор), улар билан курашиш осон бўлмайди.\nЎзбекистон инсон ҳуқуқлари “Эзгулик” жамияти фуқаролик ишлари бўйича Мирзо Улуғбек туманлараро судига уйнинг олди-сотдисини бекор қилиш, Анвар Усмоновнинг мазкур мулкка эгалик ҳуқуқини тиклаш ҳақида давъо аризаси киритиш учун адвокат ёллади. Ҳозирда мазкур масала юзасидан ҳужжатларни тўплаш, даъвони асословчи гувоҳларни йиғишга киришилган. Лекин айни жараёнда жамият фаолларига Ташқи ишлар вазирлигидан тортиб, давлат ер кадастригача бўлган идораларда тайзиқ, пўписалар бошланди. Ҳужжатларни бермаслик, ишончномаларни легаллаштиришдан бўйин товлашга киришилди. Анвар Усмонов ишончномага тааллуқли хужжатларни Германия ташқи ишлари вазирлигида расмийлаштирмоқда. Тошкентдаги Германия элчихонаси мухри ва консул имзосини тан олмаган Ўзбекистон ташқи ишлар вазирлиги хар қалай бу хужжатни бекор қилолмаслиги аниқ.\nЖамиятимиз мазкур масала юзасидан Ўзбекистон Бош прокуратураси ва бошқа тегишли органларни уй-жой можароси, 16 йил аввалги портлаш, уйнинг ҳуқуқий ҳолати юзасидан изоҳ беришга чақиради.\n- шартноманинг нусхаси. Share and Enjoy:\nCтраницыЎзбекистонга оид фактлар\nАралаш мавзулар (37)\nАччик хакикат (36)\nБи-Би-Си Ўзбек хизмати (5)\nКириш сўзи (1)\nПрезидент сайловлари 2007 (8)\nСайлов 2007 (3)\nШахсий фикр (28)\nSearch Хабар агентликлари\nЎзбекистон Миллий Ахбарот агентлиги\nЎзбекистон давлат хокимияти портали\nАмерика Овози Ўзбек хизмати\nБи-би-си Ўзбек хизмати\nОзoдлик Ўзбек хизмати\nЎзбекистондаги сиёсий партия\nСеркуёш Ўзбекистоним коалицияси\nПо месяцам September 2008


Тез фурсатда ўнга яқин шифохоналар қурилади\n26 Мар 2020 3212\nЎзбекистонда коронавирус инфекциясига қарши кураш мақсадида қисқа фурсатларда қатор шифохоналарни барпо этиш ишлари бошлаб юборилди.\nЖумладан, Тошкент шаҳрида учта замонавий ихтисослашган тиббиёт муассасалари бунёд этилмоқда. Биринчиси, бу 144 ўринга мўлжалланган Чилонзор туманида янги қурилаётган шаҳар 3-сонли болалар юқумли касалликлари шифохонаси ва 158 ўринли шаҳар 4-сонли болалар кардиоревматология клиник шифохона бинолари яқин ойларда фойдаланишга топширилади.\nШунингдек, Яшнабод туманида жойлашган Тошкент стоматология институтининг янги қурилаётган биносини 250 ўринли замонавий даволаш муассасасига айлантириш ишлари ҳам амалга оширилмоқда. Мазкур бино май ойида фойдаланишга топширилади.\nШунингдек, айни пайтда Андижон, Навоий ва Сурхондарё вилоятларида ҳам коронавирус билан касалланганлар ва уларнинг карантини учун худди шундай муассасалар қурилмоқда, деб хабар беради Соғлиқни сақлаш вазирлиги матбуот хизмати.


Архивы ўрнатилади | KITAB.UZ\nДезинфекция туннеллари ўрнига тери учун қулай антисептик эритмалари бўлган санитайзер-диспансер қурилмалари қачондан ўрнатилади?\n— Дезинфекция туннеллари ўрнига тери учун қулай антисептик эритмалари бўлган санитайзер-диспансер қурилмалари қачондан ўрнатилади? Ботир Қурбонов, Коронавирусга қарши курашиш штаби аъзоси: — Республика махсус комиссиясининг қарорига биноан, дезинфекция тунеллардан фойдаланиш тавсия этилмаган. Карантин чоралари сусайтирилгани билан, барча тадбиркорлик субъектлари, бозорларда санитайзер-диспенсерлар таъминланиши шартлиги белгиланган. Бунда маъсул шахслар томонидан ўзларига тегишлиБатафсил ўқинг\nАввал хабар берилганидек, Ўзбекистон Республикаси Президенти Шавкат Мирзиёев раислигида 14 сентябрь куни электр энергияси ва табиий газни ҳисобга олиш ҳамда назорат қилиш масалалари бўйича видеоселектор йиғилиши ўтказилди. Йиғилишда “Ҳудудгазтаъминот” акциядорлик жамияти жорий йил якунигача аҳолига 1,2 миллион дона, келгуси йилнинг биринчи ярмида яна 2,3 миллион дона замонавий газ ҳисоблагич ўрнатишиБатафсил ўқинг\nВилоятимизга келтирилган янги радарлар қайси йўналишда ўрнатилади?\nЭнди Чироқчи ва Ғузор туманларига ҳаракатланувчи йўлларда назорат янада кучайтирилади. Ҳайдовчилар, тезликни оширманг, жаримага тортиласиз. Гап шундаки, Қашқадарё вилояти ИИБ ЙҲХБга йўлларда ҳаракат хавфсизлигини таъминлаш ҳамда транспорт воситаларини ҳаракат тезлигини аниқловчи онлайн режимда ишловчи АVТО-CОN русумли 2 дона мобил фоторадар олиб келинди. Бу ҳақда «Nasafnews» га Қарши шаҳар ЙҲХБ инспекториБатафсил ўқинг


Прага Россия элчихонаси ва консулликларининг 62 ходимини ўз мамлакатга қайтаради\nМай ойининг охирига қадар Россия Чехиядаги дипломатлари штатини Москвадаги Чехия дипломатик ваколатхонаси ходимларининг тенг сонига қисқартириши керак. Бу ҳақда Чехия ташқи ишлар вазирлиги раҳбари Якуб Кулганек айтиб ўтди. Бу 62 кишининг ишини тугатишни англатади.\nЧоршанба куни Прага Москвадан 22 апрель куни тушгача Чехия элчихонасининг 20 ходимини Россиядан чиқариб юбориш тўғрисидаги қарорни қайта кўриб чиқишни талаб қилди. Вазирнинг сўзларига кўра, Москва талабга жавоб бермади.\nКулганек таъкидлашича, Чехия Россия билан муносабатларни ёмонлаштирмоқчи эмас, аммо Чехия расмийларига кўра бошқа илож йўқ. «Биз қароримиз бутун Россияга, барча русларга ва алоҳида Чехияда яшайдиган, ишлайдиган ва ўқийдиган Россия фуқароларига таҳдид сифатида қабул қилинишини истамаймиз», деди Кулганек.\nЧехия Бош вазири Андрей Бабис Президент Милош Земан ҳукумат ҳаракатларини қўллаб-қувватлаганини айтди. Земан Чехияда россияпараст сиёсатчи ҳисобланади.\nАввалроқ Чехия Сенати Чехия ҳукуматини Россия билан дўстона муносабатлар ва ҳамкорлик тўғрисидаги шартномани бекор қилишга, шунингдек, Россиянинг Прагадаги элчихонаси ходимларининг сонини бир кишига қисқартиришга чақирган эди.\nРоссиянинг Марказий Европа мамлакатларидаги элчихоналари бошқа давлатларнинг ваколатхоналари билан таққослаганда энг йирик ваколатхоналардан биридир. Россиялик дипломатлар штатини қисқартириш тўғрисидаги қарор Европа Иттифоқи ва НАТО томонидан қўллаб-қувватланди. Словакия чоршанба куни уч россиялик дипломатни чиқариб юборишини эълон қилди.\nЧехия элчихонасининг 20 нафар ходимининг Россиядан чиқариб юборилиши, Чехия ҳукуматининг сўзларига кўра, 2014 йилда Врбетитсадаги ўқ-дорилар омборида портлашга алоқадорликда айбланаётган Россия махсус хизматлари билан боғлиқ бўлган 18 нафар россиялик дипломатларнинг Чехиядан чиқариб юборилишига жавобан содир бўлди.\nКремль вакили Дмитрий Песков Праганинг айбловларини рад этди. У Чехия томонидан кўрилаётган чораларни «икки мамлакат ўртасидаги муносабатларга асоссиз ва зарар етказувчи» деб атади.\nЧехиянинг Москвадаги элчиси 22 апрель куни Россия Ташқи ишлар вазирлигига чақирилди. Икки мамлакатда жойлашган дипломатик ваколатхоналар ўртасида қатъий тенглик бўлади деган келишувга эришилди. Уларда 7 дипломат ва 25 техник ходим ишлайди.


“Маънавият” нима? « Ўзбекистон Халқ Ҳаракати\n30 Temmuz 2018 - 12:03 'да юкланди ва 2654 марта ўқилди.\n(Муртадона китоб ҳақида)\nКаримовнинг “Юксак маънавият – енгилмас куч” асари бугун Республикада нақ Қуръонга тенг мақомда кўрилган. Бу китобдан иқтибос келтириш фарз гўё. Ҳамма мақолаларда, китобларда, албатта, бу китобга мурожаат қилишади.\nБиз ҳам бу китоб шу қадар зўр бўлса керак деб ўқиб кўриб кўнглимиз айниди. Одамнинг алжираши шу қадар бўладими? “Маънавият” деган сўзни истилоҳ даражасига кўтарган Каримов унга нима деб таъриф берганини қаранг:\n“Маънавият – инсонни руҳан покланиш, қалбан улғайишга чорлайдиган, одамнинг ички дунёси, иродасини бақувват, иймон-эътиқодини бутун қиладиган, виждонини уйғотадиган беқиёс куч, унинг барча қарашларининг мезонидир, десак, менимча, тарихимиз ва бугунги ҳаётимизда ҳар томонлама ўз тасдиғини топиб бораётган ҳақиқатни яққол ифода этган бўламиз”.\nКаримов бечора ҳар доим менинг гапларим ҳақиқат, буни ҳаёт тасдиқлаяпти дейишни яхши кўради. Аммо у ёлғончи эканлигини ҳамма билади. Энди таърифга қайтсак. Демак, Каримовнинг “маънавият”и :\nИнсонни руҳан покланишга чорлайди;\nҚалбан улғайишга чорлайди;\nОдамнинг ички дунёсини бақувват қилади;\nОдамнинг иродасини бақувват қилади;\nОдамнинг иймон-эътиқодини бутун қилади;\nВиждонни уйғотади, яъни беқиёс куч;\nИнсоннинг барча қарашларининг тарозиси.\nМайли, маънавият инсонни руҳан поклашига чидаса бўлади. Қалбан улғайтирса ҳам, бир нави. Ички дунёни, иродани бақувват қилади деса ҳам хўп. Аммо маънавият иймон эътиқодни қандай қилиб бутун қилади??? Ахир, инсоннинг ўзаги, мағизи, инсоннинг руҳиятини тутиб турадиган устун, бу – Оллоҳга бўлган иймон-ку! Мусулмон одам ҳамиша ҳар ишда Оллоҳга таваккул қилади, Оллоҳга суянади, иймон – инсон борлиғининг ягона таянчи. Аммо Каримовнинг “маънавия”ти шу иймон-эътиқодни ҳам бутун қилар эмиш! Ана мантиқсизлик! Ана буни алжираш деб атаса ҳам гуноҳ. Зотан, алжирашда ҳам бирор маъно бўлади, лекин бу гапда маъно йўқ.\nМаънавият бу иймонми – виждонни уйғотади? Каримов, кўриб турганингиздек, ўз ўйлаб топган маънавиятни иймондан ҳам устун қўйган.\nИнсоннинг ҳаёт ва олам ҳақида қарашлари, фикрлари бор. Ўшанинг мезон ҳам маънавият эмиш. Мусулмон одам ҳамма қарашларини Қуръон ва суннат асосида шакллантиради-ку. Мусулмон одам учун Қуръон ва суннат ҳамма нарсанинг ўлчови – мезони-ку!\nКаримов бу бемаъни китобда ўзи ўйлаб топган “маънавият”нинг чашмалари ўлароқ Авестони ва аждодлар меросини кўрсатган. Сарчашманинг аҳволи шу бўлгандан кейин яна нимани кутиш мумкин?\nУ ҳам камдек маънавия таҳдидлар ҳақида алаҳсираган. Мусулмон одам учун маънавий таҳдид – унинг иймонига бўлган таҳдиддир. Аммо иймон бақувват бўлса, иншаОллоҳ, ҳар қандай таҳдид унинг кучли бўлиши учун хизмат қилади.\nКаримов Наврўз байрам, Алпомиш ҳақида гапирган, маънавий жасорат эгалар ўлароқ Озод Шарафиддинов ва Зулфияни тилга олган. Уларни мақтаган. Албатта, у ўлиб кетган одамларни мақтайди, чунки улар Каримов ҳокимиятига соя солмайдилар-да!\nБу фактлар орқали шуни хулоса қилмоқчимизки, Каримовнинг “Юксак маънавият – енгилмас куч” китоби ширк китобидир. Мусулмонлар ақидасини тубдан ўзгартиришга қасд қилган, одамларни Худодадан ажратишни қасд қилган китобдир. Минг афсуслар бўлсинки, бу китобдаги ғоялар Ўзбекистондаги барча таълим муассасаларида ўқитилмоқда. Биз юқорида келтирган таъриф эса деярли ҳар бир расмий идоранинг деворларига осиб ташланган. Бу таърифни одамлар ҳар куни минг марталаб ўқишади, ёдлаб олиб гапиришади, бироқ унинг моҳиятида ётган ширкни англамайдилар ёки англайдилар. Балки, Оллоҳ кечирсин, бу таърифни айтиш ва уни тасдиқлашнинг ўзи инсонни мусулмончиликдан чиқариб қўймасмикин! Чунки бу жумлалар мазмунида Оллоҳга бўлган иймонга соя солиш мазмуни борлигини кўрдик. Ақида илмида алфози куфр – яъни куфрга олиб борувчи сўзлар масаласи ўта муҳимдир. Каримов бу асари билан бутун мамлакатни алфози куфрни айтишга мажбур қилгани аён ҳақиқатдир.\nУмуман олганда, биз одамларга Каримов айтаётган гапларга, китобларида ёзилган фикрларга бир қадар ҳушёр қарашларини тавсия қиламиз. Кўр-кўрона унинг ҳамма гапларини мутлақ ҳақиқат деб тасдиқлаб диндан чиқиб муртад бўлиб қолманг.\nYazıyı paylaş "“Маънавият” нима?"


19 май 2021, Тошкент вақти: 08:35\nRussia -- A symbol of xenophobia, Moscow, 2013\nМосква суди 2 йил олдин Ўзбекситон ватандоши Александр Лини шавқатсиз калтаклаб, ногиронга айлантириб қўйган “Реструкт” неонацистлар ҳаракати аъзоларидан бири Андрей Макаровни 6 йиллик қамоқ жазосига ҳукм этди. Суд қароридан норози бўлган Москвадаги “Гражданское содействие” ташкилоти, Александр Ли иши қайта кўриб чиқилишини талаб этиб, аппеляция аризаси киритишини маълум этди. “Гражданское содействие” ташкилотига кўра, Москва суди жиноятнинг миллий низо асосида содир этилганини назарга олмаган.\nМоскванинг Бабушкин суди “Реструкт” номли неонацистлар ҳаракати аъзоларидан бири Андрей Макаровни безорилик, босқинчилик ва қасддан жароҳат етказишда айбдор, деб топди ва 6 йиллик қамоқ жазосига ҳукм этди.\nСудда жабрланган томон Ўзбекистон ватандоши Александр Ли вакили сифатида қатнашган “Гражданское содействие” ташкилотига кўра, маҳкама айбланувчига ниҳоятда енгил жазо белгилаган.\nМаҳкамада қаташган “Гражданское содействие” ташкилоти эксперти Марина Лексинанинг Озодликка айтишича, Александр Ли адвокати маҳкама ишини қайта кўриб чиқилишини талаб этиб, аппеляция аризаси киритган.\n- Александр Лига ҳужум қилганлардан бири Андрей Макаров, олдинги суд жараёнида миллий нафрат асосида ҳужум қилганини очиқ-ойдин тан олган эди. Охирги суд мажлисида эса Макаров кутилмаганда олдин айтган сўзидан қайтди, яъни Ўзбекистон ватандошини миллий нафрат асосида калтаклаганини инкор этди. Суд ушбу жиноятнинг миллий низо асосида содир этилганини эътиборсиз қолдирди. Александр Ли миллатчилар ҳужуми оқибатида бир умр ногирон бўлиб қолди. Биз айбланувчига нисбатан енгил жазо берилганидан норози ,-деди Марина Лексина.\nАлексанлр Ли 2014 йил миллатчилар ҳужуми оқибатида икки оёғи қаттиқ жароҳат олган, бир оёғига протез ўрнатилган.\nБундан ташқари “Реструкт” гуруҳи аъзолари Озарбайжон ватандоши Заур Алишевни ҳам ўлдирганликда айбланмоқда. 2014 йилнинг июнь ойида рус миллатчилар ҳужумидан қаттиқ жароҳат олган озарбайжонлик йигит, кейинчалик шифохонада жон берди.\nҲозирда Москванинг Бабушкин суди Тесак лақабли неонацист Максим Марцинкевич раҳбарлик “Реструкт” ҳаракатининг 9 аъзоси устидан маҳкама ишини давом эттирмоқда.\nАйни дамда Москвадаги Инсон ҳуқуқлари бўйича бюро ташкилоти эълон этган сўнги рақамлар бўйич 2016 йилнинг октябр ойи давомида Россияда рус миллатчилари ҳужумидан икки инсон ҳалок бўлган ва камида беш киши калтакланган.


Исроил БМТнинг мустақил текширув ўтказиш таклифини рад қилди\n24 май 2022, Тошкент вақти: 05:12\nИсроилнинг БМТдаги элчиси Михаэл Орен ўтган ҳафта Ғазога инсонпарварлик ёрдами олиб кетаётган кемаларга қарши Исроил кучлари ҳужум қилгани бўйича халқаро комиссия текширув ўтказишига Исроил рухсат бермаслигини айтди.\nОрен АҚШ телевидениесига Исроил ўз ҳарбийларини текшириш имконияти ва ҳуқуқига эга эканини урғулади.\nШунингдек, у Исроил фаластинликлар тарафдори бўлган тўққиз фаол ўлдирилгани юзасидан узр зўрамаслигини айтди.\nИсроил ҳарбийлари ўтказган рейд пайтида саккиз нафар Туркия фуқароси ва бир нафар америкалик турк нобуд бўлган эди.\nБМТ Бош котиби Бан Ки Мун бу масалани Исроил бош вазири Бенямин Нетаняҳу билан телефон орқали муҳокама қилди.\nАйни пайтда Туркияда бош вазир Ражаб Тоййиб Эрдўғон Анқара расмийлари Исроилнинг Ғазога жорий қилган қамали тўхтатилишига қаратилган ҳаракатларни давом эттиришини ва буни “давлат терроризми” деб ҳисоблашини айтди.


Самарқанд вилоятида таҳсил олаётган олий таълим муассасаси битирувчилари қаерда ишлайди? - zarnews.uz\nСамарқанд вилоятида таҳсил олаётган олий таълим муассасаси битирувчилари қаерда ишлайди?\n2018-2019 ўқув йилида вилоятимизда 27 мингдан зиёд талаба олий таълим муассасаларида таҳсил олмоқда. Уларнинг 6443 нафарини битирувчилар ташкил этади.\nХўш, ҳадемай олий маълумотли мутахассисга айланадиган битирувчилар қаерда илк меҳнат фаолиятини бошлайди? Худди шу савол билан мавжуд олий таълим муассасалари раҳбарларига мурожаат қилдик, деб ёзмоқда вилоят ҳокимлиги ахборот хизмати.\nСамарқанд давлат чет тиллар институти раҳбарияти томонидан маълум қилинишича, жорий ўқув йилида институтни 667 нафар талаба битиради. Уларни иш билан таъминлаш мақсадида инс¬титут раҳбарияти корхона ва ташкилотлар, таълим муассасалари билан ўзаро ҳамкорлик ўрнатган. Ўқув йили давомида иш берувчилар ва битирувчилар иштирокида турли учрашувлар, меҳнат ярмаркалари ўтказилган.\nНатижада бугунги кунгача чет тили мутахассисига эҳтиёжи бўлган 124 та мактаб ва 96 та мактабгача таълим муассасаларидан мурожаатлар бўлган. Шундан келиб чиқиб, бакалавр таълим йўналиши бўйича битирувчиларнинг 352 нафари иш берувчи ташкилотлар билан уч томонлама шартнома тузишган. Битирувчиларнинг қолган қисми юзасидан вилоят халқ таълим бошқармаси, вилоят мактабгача таълим бошқармаси, Самарқанд давлат музей-қўриқхонаси каби муассасалар билан музокаралар олиб борилиб, ишга юборилганлик тўғрисида йўлланма, уч томонлама шартнома тузиш ишлари давом этмоқда. Аҳамиятли томони шундаки, мазкур муассаса раҳбарияти иш ўрни аниқ бўлмаган битирувчилар билан сўровнома ўтказиб, уларни таълим, туризм соҳаларида ўз бизнесларини ташкил этишларига кўмаклашиш бўйича чора-тадбирлар режасини ишлаб чиққан.\nСамарқанд давлат университетини жорий ўқув йилида 2174 нафар талаба битиради. Уларни иш билан таъминлаш режалари деярли якунига етказилган. Университет раҳбарияти маълумотига кўра, битирувчилар, асосан, олий таълим тизими, халқ таълими, ўрта махсус касб-ҳунар таълим муассасалари, саноат, ишлаб чиқариш, қишлоқ, сув ва ўрмон хўжаликлари, қурилиш ва бошқа қатор ташкилотлар билан шартнома имзолашган.\nСамарқанд давлат тиббиёт институтини 694 нафар бўлғуси шифокор битириши кутилмоқда. Тақдим этилган маълумотларда уларнинг бандлигини таъминлаш масаласида институт маъмурияти вилоят соғлиқни сақлаш бошқармаси, тиббиёт бирлашмалари ва соҳага оид бошқа ташкилотлар, муассасалар билан тегишли шартномалар тузилганлиги маълум қилинган.\nМуҳаммад ал-Хоразмий номидаги ТАТУ Самарқанд филиалида муассасанинг 300 нафардан зиёд битирувчиларининг бандлигини таъминлаш билан шуғулланувчи махсус комиссия ташкил этилган. Комиссия шу кунгача битирувчиларни алоқа соҳасининг ўттизга яқин корхоналари, шунингдек, турли ташкилот ва муассасаларда иш фаолиятини бошлашлари билан боғлиқ шартномаларни имзолашга эришган.\nАйни пайтгача битирувчилар бандлиги бўйича олий таълим муассасаларининг 50 нафар талабаси билан оғзаки сўровнома ўтказдик. Уларнинг 21 нафари аниқ мақсад ва режаларга эгалигини билиб, қувондик. Бироқ 29 нафар битирувчилар қаерда ишлаши ҳақида ўйлаб ҳам кўришмагани бизни таажжублантирди. Қизиқ, уларга фақат диплом керакми?\nТез кунларда Самар¬қанд давлат архитектура ва қурилиш институти, Самарқанд ветеринария медицинаси институти ҳамда Самарқанд иқтисодиёт ва сервис институти раҳбарияти томонидан ушбу масала юзасидан олийгоҳларда амалга оширилаётган ишлар ҳақидаги маълумотлар билан ўртоқлашамиз, дейилади хабарда.\nТеглар: Олий таълим муассасаси\n114 минг 884 нафар абитуриент Самарқанд вилоятидаги 9 та олий таълим муассасасига кириш учун ариза топширди\nЭнг кўп абитуриент Самарқанд давлат университетида ўқиш истагини билдирди\nСамарқанд шаҳридаги олийгоҳларга қанча абитуриент ҳужжат топширди?\nСамарқанддаги олий таълим муассасалари республика ОТМлар рейтингида нечанчи ўринда?


Қуввати бир ҳафтага етадиган смартфон чиқяпти! (+видео) - Terabayt.Uz\nҚуввати бир ҳафтага етадиган смартфон чиқяпти! (+видео)\nOukitel компанияси бир ойда бир неча мартагина қувватлаш талаб этадиган Oukitel K10000 Pro смартфонини ишлаб чиқаришни режалаштирмоқда.\nУнинг асосий ўзига хослиги – 10000 мА/соат сиғимга эга бўлган аккумулятори ҳисобланади. Ишлаб чиқарувчининг таъкидлашича, бундай батарея билан қурилмани ўртача ишлатишда бир ҳафтагача қувватлаш талаб этилмайдиган бўлади. Унинг тўлдирилишига эса уч соат вақт кетиши маълум қилинган.\nТабиийки, бу қадар сиғимдор аккумулятордан фойдаланиш смартфоннинг ташқи кўринишига, аниқроғи – ўлчамларига ва вазнига таъсир кўрсатмасдан қолмайди. Унинг габарити ҳақида ҳозирча аниқ маълумот йўқ, аммо хабарларда унинг вазни 292,3 грамм бўлиши айтилмоқда.\nOukitel K10000 Pro моделида 1920х1080 пикселли, диагонали 5,5 дюймли дисплей бўлади. Унинг 8 ядроли MediaTek процессори эса 1,5 ГГц частотада ишлайди. Смартфоннинг тезкор хотираси 3 ГБ, доимий хотираси эса 32 ГБ ҳажмга тенг.\nГаджетнинг асосий ва олд камераларининг хусусиятлари ҳақида маълумотлар ҳозирча йўқ. Шунингдек, операцион тизим версияси ва аниқ нархи ҳам маълум эмас.\nДарвоқе, мазкур ишлаб чиқарувчининг бундан олдинги Oukitel K10000 модели ҳам батареяси бақувват смартфонлар рейтингида етакчи эканини таъкидлаш жоиз.\n#Oukitel K10000 Pro #Smartfon #Батарея #хабарлар


Тиллар ўлганда нечун мотам тутилмас..Юз йил унут бўлган Хоразм тилининг қайғули тақдири. - Nurzamon.uz\nТиллар ўлганда нечун мотам тутилмас..Юз йил унут бўлган Хоразм тилининг қайғули тақдири.\nБМТнинг 2019 йил февралида Парижда тантанали қабул этилган “2022 – 2032 йиллар туб халқлар тилларининг халқаро ўн йиликлари ” қарорида ҳам йўқолиш даражасига келиб қолган туб халқлар тилларини асраш,тирилтириш, популярлигини ошириш, ҳусусан, келажакда миллий ва халқаро доирада жиддий тадбирлар қабул қилиш кўзда тутилди.\n21 аср инсоният қудрат-иродаси, уни ер юзида сақланиб қолиши, унинг маданияти, она тилининг асралиши учун катта синов даври бўлиб қолди. Афсуски, бу синовга халқларнинг мулоқат тили она тили тақдири ҳам дуч келмоқда. Инсониятнинг турли даврларида ҳам тиллар пайдо бўлган, муомалада бўлиб, қанчонлардир йўқ бўлиб кетган. Аммо, дунё тиллар тақдири учун бугунгидай таҳликали вазият одамзод тарихида кузатилмаган эди.\nМаданият, этно таҳлилчилар тилларнинг йўқолишига глобаллашув жараёнидан ташқари, баъзи давлатлар олиб бораётган сиёсати, тил муаммосини энг сўнгги масалала сирасига кириб қолгани ҳам сабаб этиб кўрсатилмоқда. Тил масалаларига варвар, ёввойиларча ёндошув асосан Африка мамлакатларида кузатилмоқда.\nЮНЕСКОнинг 2017 йил 15 июндаги хабарига кўра, ўлим ёқасида турган 2,5 минг тилдан 15таси Марказий Осиё минтақасига тўғри келади. Жумладан, Ўзбекистондаги Марказий Осиё араблари тили, Бухоро-Самарқанд яҳудийлари тили, Марказий Осиё лўлилари (парё) тилини келтириш мумкин. Қолган тилларнинг 2таси Қозоғистон ва Қирғизистонда (дунган ва ойрот тиллари), биттаси Туркманистонда (трухман тили), 9таси Тожикистон ҳудудидаги (вохон, ишкомиш, санглич, рошорв, шуғон, бартанг, рушон, язғулоб, яғноб тиллари) мавжуд тиллар эди.\nЕр юзининг турли жуғрофий кенгликларида жойлашган халқлар тиллари тақдири ҳам одамларга ўхшайди. Тиллар ёнма-ён яшайди ва бир-бирига таъсир қилиб, ўзгаради – ривожланади.Аммо, тиллар жим, сокин ўлганида, тил учун мотам тутувчи кимса бўлмайди.\nБир замонлар маълум давлатларнинг ривожида катта ўрин тутган бутун-бутун халқлар муомила қилган тилларнинг ҳалок бўлишини ҳеч ким билмайди, таассуфки, вақт ўтиши билан унутила боради.\nЖаҳон мамлакатларида тараққиёт тезлашиши натижасида дунёнинг ягона ахборот маконига айланиб бориши тиллар тақдирига ҳам катта таъсир кўрсатади. Аянчли фактларни таъкидлашга мажбур бўламиз. Масалан, ўтган минг йилликда дунё тилларининг 500таси ўлик тилга айланган бўлса, сўнгги юз йилликда эса 1000та тил тарих қаърига сингиб кетди.\nЙўқолиб кетиш арафасидаги тилларни сақлаб қолиш йўлида амалга оширилаётган саъй - ҳаракатларнинг асосий мақсади ҳам маданиятлар ва тиллар хилма-хиллигини таъминлашдан иборатдир. Чунки айнан тил туфайли миллат ва элатларнинг маданияти, урф-одатлари сақланиб қолади.\nТилларнинг таназзули қандай ҳолатларда кўринади?.\nДунё барибир глобализация бўҳронларидан қочиб қутулолмайди,деган ақидага таянган мутахассислар бор. Табиатда кечадиган катаклизмалар, иқтисодий кўрсаткичларнинг тушиши, ер юзи давлатларида коронавирус каби пандемияларга қарши туриш учун янгона маданият, ягона тиллар туркуми ҳолатини тарғиб этувчи оқимлар бор. Бу ўз манфаатлари юзасидан турли ғояларни илгари сураётган мутахассисларнинг фикри, бугунги тилларнинг ўлаётган жараёнини фақат тезлаштириши мумкин,дея ҳисоблаймиз.\nОлам юзида рўй бераётган жаҳон тиллари таназзули бугунги кунда мавжуд тиллар ҳолатига қандай тасир қилган?. Марказий Осиё мамлакатларида тарихий тиллар масаласи қандай, бу ҳудуддаги истеъмолда бўлган тиллар нега ўлаётган тиллар гуруҳига кириб қолди?.\nИнсоният ривожланиш тадрижи цивилизация босқичлари халқлар тиллари тақдирида муҳим роль ўйнайди. Юқорида қайд этганимиздек, тараққий этган қитъаларда тиллар сони кам, ривожланган минтақаларда эса тиллар сони анча кўп. Масалан, Еропа қитъасида 240та тил мавжуддир. Буни Осиё ва Африка қитъалари тиллари сони билан қиёслаш етарли ҳисобланади.\n«Ўлган» иврит тили эса дунё яҳудийларининг саъй-ҳаракатлари билан қайта жонлантирилди – мулоқот воситаси тусини олди. Бунда жонкуяр мутахассислар ва фидойи тил соҳиблари катта хизматлари бор.\nДунёнинг ўлаётган тиллари рўйхатига киритилган қадимий хоразм тили тақдири Хоразм юртининг фарзанди сифатида қалбимни адоқсиз ҳасратга тўлдиради. Негаки, дунёнинг энг қадимий ва энг бой тилларидан ҳисобланган,дунё туркий тилларининг онаси бўлган Хоразм тилининг тарихи “Авесто”дан ошиб эрадан олдинги V-III асрлардаги оромий(арамий) ёзуви даврларига бориб тақалади.\nБугунги кунда Ўзбекистонда тил масалалари бўйича олиб борилаётган жараён, тил қонунлари,тил байрамларининг эълон қилиниши қалбимизда унут бўлаётган Хоразм тилини тирилтириш ва расмий мулоқотга киритиш маъносида умид туғдиради.\n“Давлат тили ҳақида”ги қонун она тилимизнинг бор гўзаллиги ва жозибасини тўла намоён этиш билан бирга, уни илмий асосда ривожлантириш борасида ҳам кенг имкониятлар яратди".\nҲўш, она тилимизнинг бор гўзаллиги ва жозибаси нимада, қандай манбаларда эди?. Ўзбек тилининг бойлиги ва ранг-баранглигини қандай омиллар таъминламоқда эди?.\nОна тилимизнинг бор жозибаси улкан ўзбек тили дарахтининг бағрида ўнлаб шева ниҳоллар ўзбек тилининг гўзаллиги ва жозибасини таъминлаб келишида кўринади.\nШулардан бири ўғуз лаҳжасидаги Хоразм тилидир. Тош битикаларда сақланиб қолган қадимий ўғуз Хоразм тили тўғилиши 5000 йилдан 8500 йилларгача борар экан. Хоразм тили бугунги кунда тиллар, хорижий тиллар гегемонлиги остида эзилиб ётган қадимий ва бой тилдир. Унинг тарихи юқорида таъкидлаганимиздай эрадан олдинги оромий ёзуви даврларига бориб тақалади. Дунё туркий тилларининг онаси ҳисобланган Хоразм тили босқинлар ва зўрликлар остида қолган қайғули тил ҳисобланади.\nYI аср араб босқини даврида Абу Райҳон Берунийнинг таъкидлашича:"Хоразм тилида ёзилган китоблар хирмон этиб ёқилди. Хоразм тили ва ёзувини биладиган одамлар қатл этилди.Шу таҳлит Хоразм ёзуви тупроққа кўмилди. .".("Қадимий халқлардан қолган ёдгорликлар" асари).\nXII асрда Хоразмшоҳлар империяси ҳудудидаги 33 та давлатда Хоразм тилида амалий иш юритилди.Расмий ҳужжатлар тузилди, мухрлар босилди.\nҲатто, Навоий ҳазратлари яратган "Хамса" туркий тил, Навоий замонида истеъмолда бўлган 100та туркий тил феълининг ҳозирги Туркия ва Хоразм тилидан кўп фарқи йўқлиги аён бўлмоқда.\nНадоматлар бўлсинки, 1924 йилда Советлар Хоразм Халқ республикасини тугатиш билан бу гўзал тилни юз йилларга расмий тил мақоми, статусидан махрум этди. Бу зарба шонли Хоразм тилини тарих сахнасидан тушиш,унут бўлишига сабаб бўлди.\nИнончли тарихий китобларда вақт олий ҳакам деган сўзларни учратамиз. Аммо, жараёнларни анализ қилиб айтмоқдамизки, вақт ҳам ҳамиша олий ва адолатли хакам бўла олмас экан. Негаки, дунёнинг энг қадимий муқаддас китоблари “Библия”, “Инжил”каби китоблари яратилган жафокаш иврит тили..улуғ яхудий халқининг дунё юзига фожеавий сочилиб кетиши оқибатида 2000 йиллар давомида ўлик ҳолатига келганди. Оламда тарихга алоқадор мўъжизалар кўп бўлганидек, ўз миллати ва ватанини севган яхудий халқининг ҳали дунё тарихида учрамаган шижоати билан 2000 йил ухлаб ётган гўзал иврит тилига қайтадан жон бағишланди. Яъни 2000 йилдан сўнг энди забун бўлган, унутилган дея табу қўйилган иврит тилининг қадимий қўшиқ каби тирилиши улкан мўъжиза эди. Халқларнинг ўз она тили билан 2000 йилдан сўнг юзлашиши улкан ҳодиса эди. Инсоният тарихининг узун 2000 йилидан сўнг тирилган иврит тилида эса, бугунги кунда 9 миллион яхудий ва бошқа ахоли сўзлашмоқда.\nЯхудийларнинг олам цвилицазиясининг илк китоблари яратилган ғуссали иврит тилини тиклагани ва мулоқот воситасига киритгани қалбимизда Хоразм тили тақдирига алоқадор сўнмас умид пайдо қилмоқда.\nБугунги кунда Ўзбекистон жаҳон давлатлари, ҳусусан азалдан қон-қариндош туркий тилли мамлакатлар билан сиёсий, иқтисодий, маданий муносабатларини юқори даражада ривожлантирмоқда. Туркий тилли мамлакатларнинг ўзаро яқинлашувида ўн йил олдин ташкил топган ва бош офеси Истанбулда жойлашган “Туркий тилли мамлакатлар ҳамкорлик кенгаши”нинг хизмати катта бўлмоқда. Ўзбекистоннинг Туркий тилли мамлакатлар билан яқинлашиш муносабати Ўзбекистонда адабий тил масаласини қайтадан кўриб чиқиш вазифасини кўндаланг қўймоқда. Шу юзадан ўғуз туркий тиллар лаҳжасига кирувчи Хоразм тилини адабий тил сифатида белгилаш зарурати ҳақида таъкидламоқдамиз. Ўзбекистонда Хоразм тилига расмий статус берилса, биз ер юзидаги 200 миллионли туркий халқлар билан мулоқот қила оламиз.Хоразм тили расмий статус оладиган бўлса, биз дунёнинг, туркий халқларнинг умиди улуғ Туркияга яқинроқ бўламиз.\nЭътиборингизга бир тарихий фактни ҳавола қилмоқчи эдим. Бунинг энг асосий мотивацияси жадидлар лотин имлосини танлаш билан Ўзбекистонни ривожлантириш учун Туркияга ва туркий халқларга яқин бўлмоқ режасида эдилар.\nМодомики, 21 аср туркий халқлар асри бўлажак дея эътироф этилаётган экан, демак тилга бўлган муносабатимизни ўзгартирмоқ фурсати етди. Негаки, тил қотиб қолган догма ғоя ёки схоластик дунёқараш эмас. Тил миллатни юксалтиришга хизмат этадиган восита ва у миллат қалби каби мангу тирикдир.\nБу борада конструктив таклифим:\nЮНЕСКО мутахассислари ўлиб ва йўқолиб бораётган тилларни қутқариб қолиш мумкинлигини таъкидлашмоқда. Афсуски, гўзал Хоразм тили ҳам ташкилот қайд этган йўқолиб бораётган тиллар гуруҳига киради.Энди қадимий тилларнинг тикланиши, мулоқот доирасига киритилиши ҳақида мисолларни эътиборингизга ҳавола этамиз.\nЎтган асрнинг 80 йилларида атиги 8 киши сўзлашган Япониянинг Хоккайдо оролидаги айн тили.. Бугунги кунда тикланди ва бу тилда бир неча минг киши гаплашмоқда.\nЮқорида ёзганимиздек, 2000 минг йил давомида ўлик тил хисобланиб келинган иврит тили ҳам қайта истеъмолга киритилди. Бугунги кунда иврит тилида 9 миллион киши сухбатлашади.\nЯхудий халқининг иврит тили сал кам инсоният онгли тарихи билан тенг даврда икки...минг..йил ўлик бўлиб ётди.Бугун бу кўҳна тилда ҳозир кунда 9 миллион халқ сўзлашади.\nЎзбекистонда расмий статус берилиши лозим бўлган Хоразм тилининг расмий истеъмолдан чиққанига эса юз йил бўлди, ҳалос.\nХиндистон дунёда энг кўп тилли мамлакат ҳисобланади. Бу мамлакатда ахоли 845 тил ва лахжада сўзлашади. Иккинчи ўринда эса 600та тил ва шевада сўзлашувчи Папуа — Янги Гвинея туради.\nШу кунларда тилшунос олимлар хоразм тилининг нақадар буюклиги ва бойлиги ҳақида ўз фикрларини айтишар.Мен шу фактни алоҳида таъкидлашни истар эдимки,биз Хоразм тилига расмий мақом бериб, расмий мулоқот учун бошқа ёт хорижий тилни тавсия этмаяпмиз. Хоразм тили ҳам, ўзбек тили ҳам..ўзимизнинг ўзбек тилининг турли лаҳжалари ҳисобланади.\nБиз ЮНЕСКОни дунё халқлари маданияти ҳақида қайғурадиган ташкилот сифатида таниймиз.Ушбу ташкилот қадимий цвилизация ўчоқлари сифатида 2019 йил декабрда “Хоразм Лазги”сини инсониятнинг номоддий мероси сифатида қайт этган эди. ЮНЕСКО ташкилоти бу хайрли ишини давом эттириб 2020-21 йилларни ўлаётган тилларни қутқариш, ҳусусан қадимий Хоразм тилини ҳаётга қайтариш йили деб эълон қилмоғи лозим.\nЖаҳон туркий тилли мамлакатлар манфаатини кўзловчи “Туркий тилли мамлакатлар ҳамкорлик кенгаши” ҳам “Хива шаҳри 2020 йилда дунё туркий мамлакатлари маданияти пойтахти” дея эълон этган эди. Ўз навбатида туркий тилли мамлакатлар сиёсий, иқтисодий ва маданий ҳаётида катта ўрин тутаётган “Туркий тилли мамлакатлар ҳамкорлик кенгаши” миллий мулоқот тиллари борасидаги концептуал дастурларини яратиши лозим. Туркий тилли мамлакатлар ҳамкорлик Кенгаши 2020-2021 йилларни туркий маданият ва туркий тилларни асраш:Хоразм тилини Ўзбекистонда расмий адабий тили сифатида белгилаш йили деб эълон қилиши керак деб ўйлайман.\nPS. Модомики, бугунги кунда турк тилига инглиз тили каби халқаро мулоқот статуси берилаётган экан.Туркий тилли мамлакатлар орасидаги мулоқот тили гўзал турк тили, ёзуви лотин имлоси бўлмоғи лозим. Шу ўринда жаҳон саҳнасига чиқаётган гўзал турк тили истиқболлари ва таркибини аналитик маънода кўриб чиқмоқ, лозим бўлса зарур ҳарфлар қўшиш керак. Чунки, жаҳон миқиёсидаги ўзаро мулоқот тили маълум даражада мукаммал ва ўз миллий жилосини асраб қолган бўлиши керак бўлади. Бугунги кунда туркий тилли халқлар ўзаро муомиласи учун ўрта турк тилини яратиш, унинг алифбосини амалиётга киритиш ғояси тарафдорлари бор. Аммо,ҳозирги мураккаб шароитда яна бир мулоқот тили ва ёзувини яратиш.. халқларни чалғитиши мумкин деб ўйлайман.\nДунёнинг 200 миллион халқи сўйлашадиган гўзал турк тили мулоқот тили сифатида дунё саҳнасидан жой олганидан сўнг бизнинг Хоразм тили ҳақидаги таклифимиз алоҳида жозиба ва мантиқий маъно касб этади.\nАна ўшанда Хоразм тилида мулоқот этадиган Ўзбекистон.. Туркия ва барча туркий тилли мамлакатлар билан бирлашади. Бирлашмоқ, яқинлашмоқ эса, бу Ўзбекистоннинг иқтисодий, ижтимоий, маданий юксалишини белгилайди.\nБу эзгу ишларни амалга оширишга бел боғлаган дўстларимизнинг амалларига худо ёр бўлсин. Уларни XV асрда туркий тил ҳақида қайғурган хазрат Навоий ва тарихда ўтган улуғ пийрларимиз, армонли жадид боболар, ёзувчилар, шоирлар руҳи қўлласин, деймиз.\nМатнни тайёрлашда олим Бахтиёр Менглиев ва сиёсий шарҳловчи Шарофиддин Тўлагановлар материалларидан фойдаланилди.Муаллифларга чин дилдан ташаккурларимни билдираман.


Ҳусниддин Алиқулов билан интервью. Ўзбекистон МТЖнинг навбатдаги ўқув-йиғин машғулоти бўлиб ўтди (репортаж) - EFFECT.UZ\n. 20:07 | 31.08.2021\nБугун, 31 август куни Ўзбекистон миллий терма жамоаси Сречко Катанец бошчилигида навбатдаги ўқув-йиғин машғулотини ўтказди.\nБугунги машғулотларга Жалолиддин Машарипов номаълум сабабларга кўра иштирок этмади. Жавоҳир Сиддиқов эса машғулотлар пайтида жароҳат орттириб олди. Ҳозирда Жавоҳирнинг жароҳати ҳақида маълумотлар эълон қилинмади.\nМашғулот давомида “Насаф” ҳимоячиси Ҳусниддин Алиқулов билан қисқа интервью уюштирилди.\nКатанец бошчилигида бир-неча кунлардан бери машғулот ўтамоқдасиз, янги мураббийнинг машғулотлари аввалги мураббийлардан фарқ қиладими?\nАлбатта, фарқ қилади. Ҳамма мураббийнинг ўзининг йўли бўлади. Шу сабабли Катанецнинг ҳам ўз позицияси бор.\nҲимоячиларга алоҳида машғулот юклатиляптими?\nҲали юклатилгани йўқ. Чунки биз яқинда асосий таркибга қўшилдик.\nЖисмоний ҳолатга қандай эътибор бериляпти?\nЯхши эътибор берилмоқда. Катанец жисмоний ҳолатга янги вазифалар юклатмоқда.\nОдил Аҳмедовдан сўнг терма жамоага ким сардор бўлиши кутилмоқда?\nТажрибали футболчилар кўп. Масалан: Отабек Шукуров ёки Жалолиддин Машариповлар бўлиши мумкин.\nАйни пайтда “Насаф”даги ички ҳолат қандай?\nҲозирда жамоамиз молиявий муаммоларга дуч келмоқда.\nИжтимоий тармоқларда “Насаф” директори “Аҳал” билан ўйиндан сўнг: “ким хоҳласа, эркин агент сифатида жамоани тарк этиши мумкин”, – деган хабарлар тарқалди. Шу маълумот тўғрими?\nШундай гаплар бўлди, лекин бу оддий гаплар менимча.\nЭслатиб ўтамиз, Ўзбекистон миллий терма жамоаси 5 сентябрь куни Швеция билан ўртоқлик учрашувини ўтказади.\nTeglar:Жалолиддин Машарипов, Сречко Катанец, Ўзбекистон, Ҳусниддин Алиқулов


Иккинчи олий таълим\nИккинчи олий таълимни олмоқчи бўлган шахслар қабул комиссиясига қуйидаги ҳужжатларни тақдим этишлари лозим:\n- институт ректори номига ариза;\n- олий маълумот тўғрисида давлат намунасидаги диплом (асл нусхаси) иловаси билан. Хорижий давлатлар таълим муассасаларининг 1992 йил май ойидан кейин берилган дипломлари белгиланган тартибда нострификациядан ўтказилиши лозим;\n- 3,5х4,5 см хажимдаги 6 дона фотосурат;\n- паспорт ва ҳарбий хизматга алоқадорлик тўғрисидаги ҳужжат шахсан тақдим этилади (+паспорт ва ҳарбий хизматга алоқадорлик тўғрисидаги ҳужжат нусхаси);\n- 086-У шакл бўйича тиббий маълумотнома.\nТОШКЕНТ МОЛИЯ ИНСТИТУТИ БЎЙИЧА ИККИНЧИ ОЛИЙ ТАЪЛИМНИ ОЛИШ УЧУН ҚАБУЛ\n2018 ЙИЛ 20 ИЮЛДАН 20 АВГУСТГАЧА АМАЛГА ОШИРИЛАДИ.\nИККИНЧИ ОЛИЙ ТАЪЛИМГА ҚАБУЛ ҚИЛИШ БЎЙИЧА КОМИССИЯНИНГ КУН ТАРТИБИ\nИш вақти: 900 - 1800 Тушлик: 1300 - 1400 (Якшанбадан ташқари )